
^Jmnium qui posteriorum imperatorum Romanorum aetate 
fuerunt historicorum longe praestantissimum esse Ammianum Mar- 
cellinum hominum litterarum Latinarum peritorum nemo est qui 
neget, primum quod huius scriptoris summa fides ac veritas iudi- 
ciique integritas in eius qui supersunt libris cernitur, deinde quod 
laudabili ille ducebatur studio res enarrandi ad exemplar opti- 
morum prioris temporis rerum scriptorum, imprimis Taciti — eius 
ut dicendi genus imitaretur iam ea re videtur esse adductus quod 
eius historias continuare sibi proposuerat — etiamsi tali labori 
vires ingeniumque eius paria non erant (cf. H. Michael, die ver- 
lorenen Biicher des Amm, Marcellinus, Breslau 1880, praef.). Ac- 
cedit quod nonnullarum rerum gestarum unus auctor est, alias 
accuratius et copiosius enarravit quam ceteri quorum libri extant 
scriptores, cum vel ipse rebus interesset vel ex pluribus et uberi- 
oribus fontibus rerum hauriret cognitionem. Quae cum ita sint, 
valde dolemus priores XIII libros deperisse idque maxime, quia 
veri simiUimum factum est illa Michaeli dissertatione non cursim 
enarratas fuisse tredecim illis libris res ab excessu Domitiani us- 
que ad a. 353 gestas (qui hanc sententiam secuti sunt homines 
docti a Michaelo enumerati sunt in primae paginae annotatione), 
sed horum temporum historiam pariter fuse et copiose conscriptam 
fuisse atque eos qui reliqui sunt libros. Cum igitur hi magno mo- 
mento sint ad res gestas iltorum temporum cognoscendas , non 
miramur in studiis Ammianeis, postquam aliquamdiu neglecta 
iacuere , maiorem curam rursus hac aetate ab hominibus doctis 
adhiberi. 

Postquam enim prioribus editionibus Sabini, Castelli (Mommsen, 
Herm. VI pag. 236), Erasmi parum allatum est ad restituenda 
Ammiani verba, duabus editionibus a. 1533 a Gelenio ex fide 
codicis I Icrsfcldensis et ab Accursio secundum cod. Vaticani apo- 



graphum factis illis quidem libri magno mendorum numero purgati 
et quinque libris ultimis aucti sunt, attamen magna lectionum 

varietas remansit; Lindenbrogii deinde, Valesiorum, Gronovii stu- 

• 

diorum fructus initio huius saeculi Wagnerus in editione sua col- 
legit. Iterum autem efflorescentibus studiis Ammianeis de emen- 
dandis et explicandis verbis optime meruerunt M. Haupt, A. Kiess- 
ling, Th. Mommsen, R. Unger, A. de Gutschmid, V. Gardthausen, 
Fr Eyssenhardt (cf. Gardthausen, Herm. VI, 243 sqq.; deinde 
praef. editionis eius, XXIII; idem, Gotting. gelehrte Anz. 1871, 
1301 — 10; Kiessling, Fleckeis. Jahrbb. 1871, 481). Aliorum ho- 
minum doctorum, a quibus singuli loci emendati sunt, nomina 
enumerare longum est. Paucorum eorumque memoratu dignissi- 
morum dissertationes exhibuit Gardthgiusen in ed. suae praef. pag. 
XXV sq. 

De codicum ratione et auctoritate paucissima sufficiat protu- 
lisse (Copiosius de hac re Gardthausen egit in editionis suae, quam 
equidem sequar, praefatione pag. XI sqq., in Fleckeis. ann. 1871 
pag. 829 — 54, in Herm. VI pag. 243 — 247). Usque ad a. 1876 
omnium codd. praestantissimus habebatur Fuldensis s. Vaticanus. 
Eum et Hersfeldensem , qui ad id tempus e Geleniana editione 
sola cognosci poterat, ex eodem fonte manasse eensuerunt Eyssen- 
hardt et Gardthausen. Cum autem paulo post Gardthauseni edi- 
tionem in lucem proditam singulari fortunae beneficio sex folia 
inventa essent, quae — nunc in bibliotheca archivi Marburgensis 
servata — olim codicis Hersfeldensis fuisse Nissenus contendit 
(fragmenta Marburgensia , Berolini 1876, pag. 14 sq.), probavit 
idem vir doctissimus c. Vaticanum de Hersfeldensi descriptum esse 
(1. c. pag. 18 sqq.), id quod M. Haupt iam antea suspicatus (ind. 
lect. Berol. aest. 1868 pag. 6) quodque Mommsen (Herm. VI pag. 
232) ei assensus erat. Itaque ei qui novam editionem curabit, 
alia ratio ac via insistenda erit, quam universam Nissen l. c. pag. 
24 — 29 descripsit et definivit. — Quae ut de editionibus et codi- 
cibus praemitterem ea re adductus sum, quod ad ea explicandorum 
aliquot locorum dubiorum causa mihi regrediendum erit. 

Artem autem criticam in multis partibus iuvari iis studiis 
apparet, quibus dicendi ratio et syntaxis scriptoris perquiritur et 
exploratur. Haec studia in ipsls Ammiani libris ideo magni pon- 
deris sunt, quod non solum in universum priorum rerum scriptorum 



rationem enarrandi studuit imitari, sed etiam ex iis atque poetis, 
velut e Vergilio multas figuras et verba, immo totas sententias ex- 
cerpsit, sive ut eruditionem ostentaret sive inscitiam suam Latine 
scribendi, si suam elocutionem verbis exornasset mutuatis ex iis 
scriptoribus, qui aurea s. argentea, quae vocatur, latinitate utebantur, . 
minus cognitum iri sperabat. Tales locos, qui faciles erant agnitu, 
iam Valesii, Lindenbrogius, Gronovlus, Wagnerus animadverterunt, 
artificiose autem reconditos esse nostra demum aetate indagaverunt 
e Sallustio et Gellio sumptos M. Hertzius (de Amm. Marc. studiis 
Sailustianis, ind. scholl. Vratislav. 1874, de A. Gellio et Amm. 
Marcellino, Herm. VIII, 1874), e Tacito Ed. Wolfflinus eiusque 
hortatu Gerberus (Philologus XXIX, 558 sq.), e Cicerone H. 
Michaelus (de Amm. Marc. studiis Ciceronianis, diss. inaug. Vratis- 
lav. 1874). Praeterea etiam alios scriptores exscriptos esse constat. 

Sed quamquam permulta verba ex aliis scriptoribus sumpta 
esse apparet, tamen elocutionem Ammiani propriam esse nemo 
adhuc negavit. Quod et Hertzius concedit 1. c. pag. 265 et Hassen- 
'steinus (de syntaxi Ammiani Marcellini, diss. inaug. , Regimonti 
1877) recte dicit his verbis (pag. 2): „Ex omnibus illis locis, quos 
a Cicerone Gellio Sallustio Tacito sumptos esse demonstraverunt 
Hertzius cet., ne unus quidem habet proprietatem syntacfticam ab 
reliqua Ammiani^ elocutione alienam ," et paulo infra : „etiamsi 
verba ab alio auctore petita sunt, structura ipsa Ammiani est pro- 
pria'*. Atque illud, quod in universum ac leviter iudicanti videri 
potest, Ammianam syntaxis certa ratione omnino caruisse, falso 
putari, cum prioribus dissertationibus probatum est tum hac com- 
mentatione firmari velim. 

Egit enim de syntaxi Ammianea primus H, Kallenbergus 
(quaest. gramm. Ammianeae, Halae 1868) et quidem usum in- 
finitivi et particulae „quod^^ accuratius illustravit. Singularem 
usurpationem gerundivi loco participii futuri passivi P. Langenus 
(Philol. XXIX, 482 sqq.) observavit collectisque exemplis expli- 
cavit. Totam syntaxis materiam octo annis post Hassensteinus 
amplexus est, sed cum alias partes magis attigit quam inquisivit 
tum de modorum usu, cum eum brevissime (I. c. pag. 37 — 46) 
absolveret, non satis accurate disseruit. Postero anno Dederichsius 
libelli sui (quaest. Ammianeae grammaticae et criticae, diss. inaug., 
Monasterii 1878) prima parte sententias condicionales, altera sin- 



gularem modorum usum coniunctiones sequentium explicavit, tertia 
quaestiones criticas annexit. Item separatim de alia syntaxis parte 
novissimo tempore 6?. Reinhardtus scripsit, de praepositionum usu 
(diss. inaug., Cothenis Anhaltinorum, 1886). Qua in re tractanda 
copiosissime accuratissimeque vim praepositionis per exposuit, bre- 
vius ceteras praepositiones perstrinxit. Recte is quoque censet 
(Praef. pag. 6 sq.), id quod C. F. Muellerus docuit (Fleckeis. Jahrbb. 
107, pag. 364). Ammianum ,,declinare et coniugare*' haud ig- 
norasse, longius scilicet recessisse a bona latinitate, quam optimi 
scriptores argenteae quae dicitur litterarum aetatis. Eodem fere 
tempore altera, qua Ammiani syntaxis tractatur, dissertatio foras 
data est : H, Ehrismanni, de temporum et modorum usu Ammianeo, 
Argentorati, 1886. Quae cum summa diligentia et accuratione 
conscripta sit, nonnullas res miras nos docet, e quibus complura 
quae huc pertinent suo quidque loco afiferam (v. etiam quae Opitz 
exhibuit in libelii censura, Archiv fiir lat. Lexikographie und 
Grammatik, herausgeg. v. Wolfflin, III, 581). Nam quin or. obh*qua 
ab eo attingeretur fieri non poterat; sed cum temporum modorum- 
que usus o. rectae et obliquae promiscue tractaretur, multae autem 
aliae leges in hac observandae sint, separatim visum est explorare, 
quoad Ammi^i usus cum priore congruat quantumque ab eo ab- 
horreat. De stilo Ammiani Kallenbergiani illius libelH prima pars 
dignissima est quae inspiciatur. 

Ad id ipsum igitur quod mihi proposui adgredior. 






Qnam late pateat Qomeii oratioiiis oblipae, 

dmodum diversae sunt sententiae a viris rei grammaticae 
pejritis de orationis obliquae circumscriptione prolatae. Cum 
alii, ut exponit G. Anderssonius ^) pag. 11 ann. 2, ad eam referant 
sententias et ex dicendi et ex sentiendi verbis suspensas ei simul 
subicientes omnem alienae cogitationis vel suae, quam quis priore 
tempore se habuisse dicit — sit exemplo sententia: metuebam, ne 
ipse omnibus rebus indigerem, postquam in iuvandis aliis hominibus 
meam rem familiarem collocavissem — notationem grammaticam, 
nullo praecedente aut expresso aut facile intellecto verbo dicendi 
vel sentiendi, atque adeo, ut Reisigius^) (§ 328 pag. 489 sqq.) 
interrogationes quas dicunt indirectas nomine o. o. comprehendant : 
;,alii eas solas sententias ei adnumerant, quae ex verbo dicendi 
pendent, voce vel scripto forma non primitiva expressas^, Anderss. 
I. c. In hac, quae angustius valeat, o. obliquae definitione omitti 
solent etiam ea, quae ex ipso verbo dicendi apta sunt, enuntiata. 

In tanta sententiarum diversitate statuebam in hoc libello ita 
circumscribere atque definire orationis obliquae vim, ut segregatis 
omnibus interrogationibus indirectis q. d. hac contineantur ea 
enuntiata, quibus aliena profert scriptor vel dicta vel iussa vel 
iudicia et cogitationes ita tamen, ut, quae pendent ex ipsis verbis 
sentiendi, nisi his aliae sententiae adiunctae sint, omittantur, ex 
dicendi verbis pendentia enuntiata, cum propriae sint or. obliquae 
omnia tractentur. 



1) G. Andersson, de obliqua oratione Latinorum commentatio, Lundae 1846. 

2) K. Reisig's Vorlesungen ilber lateinische Sprachwissenschaft , mit den An- 
merkungen von Fr. Haase. Neu bearbeitet von Hagen , Schmalz und Land- 
graf, Berlin 1881/87. 

Hanc mediam inter diversas .viam eligendaip putabam primum 
quod propriae, ut ita dicam, et continuatae or. obliquae tam pauca 
exempla in Ammiani libris reperiantur , ut qui sit Ammianeus 
usus temporum et modorum quantumque descenderit in struendo 
toto hoc genere narrandi a more priorum scriptorum non satis 
cognosci possit; maior igitur locorum copia, cum et latius et an- 
gustius patentis orationis obliquae eadem sit constructio, ex illa 
peti opus est, ut res explicetur et muniatur; deinde quod in sen- 
tentiis ab hac commentatione seiunctis haud multa extant, quae 
discrepent aut a priorum scriptorum elocutione aut ab ea ratione 
dicendi , quam Ammianum in o. o. a me definita secutum esse 
l^ac demonstrabimus dissertatione. 

Quod attinet ad ihterrogationes q. d. indirectas, hoc unum ne 
hic quidem praetereundum videtur, saepe indicativum modum in- 
veniri, id quod ante Livium non nisi apud comicos, apud Livium ipsum 
bis animadverti Kuehnastius ') demonstrat, posteriore autem tempore 
perraro fieri Haasius^) contendit in adnotationibus ad Reisigium 
factis. Exemplis sint 

XXVII, 5, 1 : est missus cogniturus aperte, quam ob causam gens 

amica Romanis armorum dederat adminicula bellum 

principibus legitimis inferenti. 

XXXI, 2, 10: nullusque . . . respondere, unde oritur, potest 

XXVIII, 6, 9: verbis, quae perpessi isunt, ostenderunt. 
Contra : 

XXVIII, 6, 16: Jovinum mittunt (cives) atque Pancratium . . . . 
quae ipsi perpessi sint, docturos. 
Plura exempla coUegit Hassensteinus 1. c. p. 38. De Ammiani 
modorum usu in indirectis interrogationibus breviter Kallenbergus 
quoque egit 1. c. pag. 17. Sed quod refert: ;,si rem accuratius 
intuemur, maxima pars coniunctivorum tempus praeteritum sequitur, 
cum tempore praesenti antecedente saepius indicativus adhibitus sit" 
falso contendi Ehrismannus 1. c. pag. 65 sq. efficere exemplisque 
allatis probare studet hoc, quod ipse observaverit : „indicativus non 
minus saepe tempus praeteritum quam praesens sequitur. Itaque 
si praeteritum tempus in enuntiatione primaria exstat, coniunctivus 
in enuntiatione interrog. plerumque collocatur, sed indicativus locum 

1) L. Kahnast, die Hauptpunkte der Livianischen Syntax, Berltn 1872, pag. 234. 

2) Fr. Haase, K. Reisig's Vorlesungen u. s. w., adn. 504, pag. 493 sqq. 



habere potest, sive tempus praesens sive praeteritum usurpatur in 
sententia primaria." At meo arbitrio Kallenbergi illud praecept\im 
EhriBmanni observationi, ni fallor, minime repugnat; non enim dicit 
Kallenbergus indicativum saepius sequi praesens quam praeteritum, 
sed indicativum saepius praesens sequi quam coniunctivum.*) — De 
tota autem re cum Schmalzius^) sic censeat: ;,Mir scheint es sicherj 
dass bei Cornificius, bei Varro, Cicero cet. der Indicativ der Uber- 
lieferung vielfach zu halten ist u. s. w.*' hac consuetudine Ammi- 
anum non repugnasse legibus grammaticis, sed rem, quae iam erat, 
adscivisse apparet et amplificasse. 

De orationum rectarum et obliquarum usu. 

Rectae orationis forma Ammianus semper utitur primum in 
referendis imperatorura contionibus, quibus hi vel filios commendant 
Caesarum dignitate induendos (XV, 8, 5 ; XXVII, 6, 6) et fratrem 
(XXVI, 2, 6), vel milites tumultuantes sedant, pugnaturos adhor- 
tantur, de initis consiliis docent (XIV, 10, 11; 7, 13. XVI, 12, 9; 
12, 30 — 41. XVII, 13, 26. XX, 4, 16; 5, 3. XXI, 5, 2; 13, 10. 
XXIII, 5, 16. XXIV, 3, 4. XXVI, 7, 16). Magno cum studio recta 
orationis forma porro inducit Julianum, cuius plenus est admiratione 
et veneratione, loquentem (XVI, 5, U ; 5, 12. XXI, 2, 2. XXI, 5, 12. 
XX, 4, 9. XXII, 5, 4 et 5; saepissime) et scribentem (XX, 8, 5). 
Sine dubio scriptor in Juliani referendis sive longioribus coutionibus 
sive brevibus dictis sive litteris recta forma ob eam rem utebatur, 
quod recte intellegebat naturam imperatoris virtutesque ut tempe- 
rantiam, fortitudinem ac strenuitatem , prudentiam atque iustitiam 
maxime conspicuas fore, si ipsum qui legerent libros quasi oculis 
cernerent auribusque audirent loquentem. Maxime id valet de iis 
verbis, quae Ammianus hac quoque re Tacitum imitans iam mori- 
turum imperatorem ad socios loquentem facit XXV, 3, 15 — 20. 
Quanta implemur admiratione animi magnitudinis , tranquillitatis, 
'constantiae Juliani, cum iam vita excedentem ipsum tam praeclara 
audiamus pronuntiantem ! Quanto minuisset scriptor vim verborum, 
si forma usus esset obliqua I 

1) De temporibus in enunt. interr. obl. v. Ehrismann 1. c. pag. 20 sq. 

2) Schmalz im Handbuche der klassischen Altertumswissenschaft, Bd. II, Lialelmsche 
Syntax § 214, S. 316 f. 

Eadem dicendi forma prodit litteras Saporis XVII, 5, 3, et 
Constanti XVII, 5, 10, ut vatiam superbiam unius, dignitatem et 
fortitudinem alterius gloriamque nominis Romani significet. Denique 
recta dicendi forma etiam profert maximam partem locorum e Tullio 
Cicerone, Vergilio, aliis poetis ac philosophis sumptorum, ne eorum 
minueret pondus, gravitatem, elegantiam. In referendis aliorum 
hominum vel dictis vel sententiis sine discrimine modo rectum modo 
obliquum dicendi genus praefert. Ne omnes rectas orationes singil- 
latim enumerem, satis habebo memorasse, centum quattuor — 
brevissimis non exceptis — a me repertas esse. 



*^¥^^ 



De ipsa Ammiani oratione obliqua. 

In conformanda o. o. tria omnino spectanda sunt: 
I. Verbum, quod orationi inducendae inservit. 
II. In ipsa oratione 

A) Pronomen, 

B) Verbum. 

In tractandis his tribus partibus liceat mihi ea, quae a priorum 
scriptorum usu non abhorrent, breviter absolvere, in exponendis iis, 
quae propria sunt Ammiani, diutius commorari. 



De verbis, quae orationi inducendae inservinnt. 




n eam partem si comparaveris huius rerum scriptoris dictionem 
cum prioribus, multo maiorem quam in singulis illorum 
copiam invenies verborum; sunt enim 

a) sentiendi et quidem 

a) iam a prioribus scr. usurpata: arbitrari, reputare, 
contemplari, suspicari, ambigere, autumare; discere, 
cognoscere, comperire, accipere, audire; omina coUigere, 
serpit fama, rumores differuntur, opinio est, responsum 
perferre; crimine implicari, mente coUigere; 

p) quae propriam Ammiani habent significationem vel 
usurpationem : librare, mentem dirigere, sedit opinio; 

b) dicendi et ea 

a) aiiirmare, confirmare, clamitare, exclamare, dicere, 
docere, loqui, replicare, adserere, dictitare, memorare 
(comm.) narrare, fateri (confiteri), proclamare, testari, 
contendere, scribere, rescribere, respondere, addere, 
adicere , praedicare , indicare , murmurare , referre, 
adseverare, significare, exponere, perhibere, strepere, 
obicere , extoUere , vociferari, pronuntiare, nuntiare, 
causari, tumultuari, increpare, deferre, arguere, in- 
simulare, incusare, prodere; ait, negare; monstrare 
(confessione), ostendere; tractare; occurrere; 

/J) firmare, mussare, mussitare, subserere, arcessere. 

Ann, Loco dicendi verbi nonnunquam sententia brevis in- 
venitur, ut: textum aperiunt, memoriam replicabat, perstrinxit 
suspicio, aliae, quibus verba sequentia plerumque particula quod 
adnectuntur ; 

c) iurandi, minandi, promittendi: iurare, deierare, minitari, 
spondere, promittere, poUiceri: quae verba non rarius ^^quod^ 
cum indicativo futuri coniunctum et infinitivus praesentis 
simplex (cf. Zumpt 605) sequuntur quam futuri infinitivus 
adposito vel omisso subiecti accusativo. 

d) orandi, monendi, imperandi, et ea quidem 

a) orare, petere, imprecari, precari, obsecrari, obtestari, 

poscere, exorare, supplicare ; suadere, monere, hortari, 

animare, mandare, scribere, iubere, vetare; 

/?) ordinare, praecipere; impetere, quod verbum semel 

XXXI, 12, 14 invenitur et quidem cum vi postulandi. 

Ann, 1. Eadem Ammiani licentia, quae cernitur ubique in 

structuris sequentibus vcrba orandi, monendi, imperandi, cum modo 

ut particulam adhibeat modo infinitivum, maxima animadvertitur in 

verbis: praecipere et iubere; sequuntur enim ea praeter usitatam 

illam infinitivi c. acc. vel c. nom. structuram infinitivus simplex 

atque etiam, id quod semel fit post ^/praecipere** verbum XXI, 6, 9, 

ter post ;,iubere« verbum (XXV, 8, 12; XXVI, 8, 5; XXVII, 11, 4), 

cum dativo personae casu coniunctus.^) 

Ann. 2. Deinde id proprium est Ammiani, quod saepissime non 
ex indicativo, .sed e gerundio et participio praesentis, interdum per- 
fecti verborum, quae modo enumeravi, pendentes facit orationes 
obliquas, ut ex ;,addendo, causando, memorando, replicando, cet., 
adserentes, firmantes, adfirmans, adsensus, confessus, cet.^, item, quod 
iterantur saepissime verba dicendi, velut XXIII, 2, 4; XV, 5, 6. 

Ann. 3. Denique quod dicit Andersson pag. 13 omnium ver- 
borum, quibus o. o. inducitur, usitatissimum esse aio, cuih ne in 
Caesarem quidem conveniat, huius scriptoris usu non afiirmari, non 
est, cur miremur. Extat enim id verbum a libro XIV usque ad 
XXIII ter decies tantum, porro nusquam. 

1) cf. Kallenbergius 1. c. pag. 31. 




De pronominuiii usu in ipsa or. obl. 

gendum mihi erit, ut totam hanc rem dilucidiorem faciam, 
de pronominibus indicantibus 

A) personam eius, qui refert; 

B) personam eius, cuius verba vel cogitata referuntur; 

C) personam eius, ad quem oratio habetur; 

D) personam eius, de quo agitur. 



A. 
De pronominibus eius, qui refert, personam exprimentibus. 

Persona eius, qui res narrat, cum significari* soleat pronomine 
ego et possessivis huic affinibus, haec in Ammiani libris nusquam 
inveniuntur, nisi quod interdum confundens suam scribentis personam 
cum eius persona, qui dicit vei de quo agitur, pronomina nos et 
noster inducit ita, ut sint loco voois ^Romani** et „Romanus^. 
Loci sunt 
XX, 4, 4; nec potuit silere - - verendum esse affirmans, ne 

voluntarii barbari militares, saepe sub eiusmodi legibus 

adsueti transire ad nostra, hoc cognito deinceps arcerentur. 
XXIV, 8, 6: nonnulli Persas nobis viantibus incubuisse firmabant. 
XXIV, 4, 29: index nuntiaverat - - subsedisse manum insidia- 

tricem latenter, ut inproviso inde exorta agminis nostri 

terga feriret extrema. 
Idem significat scriptor pronomine noster eius, ad quem oratio 
habetur, personam, ut 
XVIII, 6, 16: docet -- speculatorem se missum ad nostra saepe 

veros nuntios reportasse. 
XXX, 6, 2 : firmabant (Quadorura legati) : nihil ex communi mente 

procerum gentis delictum adseverantes in nostros. 

SufBciat ex 17 liuius rei, quae iam in Caesaris (e. c. bell. 
Gall. I, 40) et Sallustii (Jug. 106, G) oratione obliqua saepe animad- 
vertatur, exemplis a me repertis haec pauca adnotasse. Cum enim 
Ammianus staret a partibus Romanorum, pronomine noster, et cura 
ipse interesset rebus gestis, pron. nos poterat uti. Hac autem 
narrantis et agentium personarum confusione efficiebat, ut, cum 
ipse aut loquentis aut eius, ad quem oratio habetur, personam, ut 
ita dicam, susciperet interdum, prae ceteris vel cum ceteris con- 
spicuus fieret. 

B. 

De pronominibus personalibus et possessivis eius personam 
indicantibus, cuius referuntur verba vel cogitata. 

Significat Ammianus hanc personam 

I. pronominibus sui sibi se 

et possessivo suus^), ut omnes scriptores. Omissis iis enuntiatis, in 
quibus haec pronomina, cum referantur ad subiectum vel alium 
casum eiusdem sententiae, quamlibet personara exprimere possunt, 
— non enim huc pertinent illa enuntiationum genera — ea liceat 
brevissime proferre, in quibus illa pronomina sunt: 

a) subiecti loco in enuntiato infinitivo relati ad subiectura verbi 
dicendi vel sentiendi, ut 

XV, 5, 7: testabatur, id se procul dubio scire; passim. 

b) obiecti loco in quovis enuntiato, si id spectat ad subiectum 
verbi dicendi vel sentiendi, velut 

XVI, 10, 16: id tantum sibi placuisse aiebat, quod didicisset ibi 

quoque homines mori. 
XXVI, 7, 9: iuravere . . . hanc polliciti pertinaciam, quod eum suis 
animis defensabunt; exempla plurima passim inveniuntur. 
Ann. Eius, quam Anderssonius p. 24 commeraorat, ambiguitatis 
ex se pronomine oriundae, cum incertum sit, quo referendum sit, 
extat exemplum XXIX, 5, 51: Igmazen - - Theodosium petit, ut 
Masillam Mazicura optimatem ad se venire iuberet. Oontextu solo 
rerura sententia diiudicatur. 



J) cf. de hac re Ktthner , ausftthrliche Grammatik cler lateinischen Sprache, 
Hannover 1877/79, II, § 117, 7. 

Reliquum est, ut hoc loco accuratius investigem aliam rem, 
quae, quamquam minime nova est, quod legenti libros creberrirae 
occurrit, memoratu digna videtur. 

Id enim quod iam apud Ciceronem, Caesarem, Livium, Sallustium 
animadverti^ur, omitti interdum in infinitivi cum accusativo structura 
subiectum se, saepissime factum esse in Ammiani libris cognoscebam. 
TSeque est, cur miremur. Graecum enim natione Ammianum esse cum 
sciamus (XXXI, 16, 9), facile intellegimus eum Graecae linguae 
solutiorem et laxiorem, ut ita dicam, infinitivi c. acc. constructionem 
transtulisse in sermonem latinum. 

Dicit autem de tota hac re Kiihnerus (II. p. 516 sq.): 
;,Die Pronomenme, te, se, nos, vos, seltenereum, eos, 
werden, wennauf denselben keinNachdruck liegt, und 
sie leicht aus dem Zusammenhange erganzt werden 
konnen, zuweilen in der Konstruktion des Acc. c. Inf. 
weggelassen.^ Creberrime hoc fieri docet, cum idem sit subiectum 
verbi, ex quo infinitivus pendet, et ipsius sententiae inf. c. acc. 
structura adiunctae, quod praeceptum, cum de reflexivo pron. se solo 
hic agendum sit, in omnia, quae afferentur, quadrat exempla.^) 

Haec pronomina cum crebro omittantur a Caesare, Livio, priscis 
scriptoribus , raro a Sallustio (v. Kiihner 1. c), desunt rarissime 
apud Ciceronem neque unquam fere nisi post verba: dicendi, fatendi, 
negandi, putandi, sperandi confitendi, alia eiusmodi verba. 

Ammianus vero et ipse in o. o. pronomen se subiecti loco 
omisit 

a) post verba: testari XVIII, 2, 8; XXIV, 6, 17), fateri et 
confiteri (XVIII, 3, 4; XXIX, 2, 19; contra XV, 3, 11: 
confessi inter epulas petulanter se quaedam locutos ; propter 
omissum inf. esse v. infra (sub lit. c.) Kiihneri verba); 

b) item post verba pollicendi^ si, id quod Kiihnerus dicit exem- 
plisque (Caes. b. G. 4, 21, 5; 6, 9, 7) allatis probat, ea 
praesentis temporis infinitivus sequitur, ut est in XVII, 12, 
11; XXI, 4, 3; XXII, 7, 5; XXIII, 5, 6; XXIV, 5, 4; 
XXV, 6, 15; XXVIII, 1, 53; XXVIII, 5, 10; XXIX, 2, 27; 
XXIX, 5, 8; XXXI, 12, 15 (cf. Kallenberg p. 20); idem 
valet de binis locis verborum: spondere (XVII, 12, 1 ; XXIX, 

1) cf. etiam Zumpt, lateinische Grammatik, Berlin 1844. — Englmann, Grammatik 
der lateinischen Sprache, 12. Aufl. § 253, A. 5. 

Dubium est propter verborum corruptionem, utrum scriptor se 
scripserit necne 

XXVni, 1, 7: recalebant^) in auribus eius parentis efiFata . . . . ad 
usque sublimia regimenta .... (lacuna est) .... sed 
periturum ferro poenali. 
Ann, Hoc etiam liceat commemorare, pronomen eum subiecti 
loco deesse: 

XVII, 11, 4: alterum factitare ut dissolutum, alterum ut novarum 
rerum cupidum adserebant. 
E sensu verborum praecedentium „eum" facile suppletur. 



Idem porro quod modo explicavi exemplisque monstravi, Amm. 
Marcellinum in acc, c. inf. structura magis magisque recessisse ab 
accurata illa, quam cun^cti servabant scriptores Romani, prono- 
minum personalium, maxime pronominis se subiecti locum tenentis 
usurpatione, probabilius fit ea re, quod rarissime hic scriptor et 
ipse utitur forma illa „sese", quae, cum iterata sit maioremque vim 
habeat, ad premendum magis subiecti accusativum et conspicuum 
faciendum saepe ab aliis rerum scriptoribus adhibita est. 

Cum enim gese crebro inveniatur apud Ciceronem, Cagsarem, 
Livium, Tacitum, in Ammiani libris rarissime et quidem in or. 
obliqua subiecti munere fungens semel tantum extat: 
XV, 3, 6 : tantum aberat, ut proderet quisquam visa nocturna, ut 
aegre homines dormisse sese praesentibus faterentur. 

Fortasse ne hoc quidem sese ab Ammiano ipso scriptum est; 
nam facile fieri potuit, ut mendo librarii efficeretur ex iterata ex- 
trema syllaba verbi dormisse antecedentis. 

Semel item ablativus sese invenitur 
XVIII, 7, 10: Antoninus .... orditur flecti iter suadens in dex- 
terum latus , ut .... castra duo praesidiaria Barzalo et 
Claudias peterentur sese ductante. 

Etiam in ipsa scriptoris, qua res narrat , oratione semel'^) 
tantum memini me legere sese et id quidem relatum ad subiectum 
oiusdem enuntiati, id quod non valet de duobus exemplis prioribus; 
est autem hic locus: 



1) recalebat Gardthauseni vitio typothetae videtur effectum. 

2) Hanc formam semel item inesse in Justini epitomis e Pompeio Trogo factis 
observavit Fr. Seck, de Pompei Trogi sermone, pars prior, Constantiae i88i pag. 15. 



19 

XXIX, 5, 29 : Theodosius veritus, ne Marti sese coramitteret impari. ' 

Apparet hanc raram formae sese, qua maior vis et gravitas 
exprimitur (Zumpt § 131), usurpationem, cum saepissime cernatur 
in accurata et subtiliore priorum scriptorum scribendi genere, 
artissime cohaerere cum illa crebro omittendi subiecti accusativi se 
consuetudine. 

Etiam me^pronomini se suffixum, ut id magis prematur (Madvig^) 
§ 79, A. 2, Kiihner I, § 130), bis tantum invenitur subiecto *se 
primae personae adiunctum: 
XXVII, 2, 1 : eo causante diflfusos per varia barbaros semet adoriri 

non posse 
XXXI, 15, 9 : cum prope fossas venissent . . . . ut Romanos semet 

admitti poscebant; alteriois personae loco obiecti totidem 

exempla extant, ubi met vim habet pronominis ipse; haec 

sunt: 
XX, 7, 3: hortabatur, ut . . . reseratis portis egressi victori 

gentium semet offerrent; 
XXXI, 12, 5: oratus, .ut praestolaretur paulisper periculorum parti- 

cipem, neve abruptis discriminibus temere semet committeret 

solum. 
Ad possessivum pronomen suus maiore vi notandum Ammianus, 
ut alii scr., adhibet suffixum pte; sed huius rei exempla, cum non 
sint or. obliquae, hic praetermitto. 



' Videamus nunc, quibus aliis praeter „se" pronominibus Ammi- 
anus usus sit ad personam eius , cuius vel verha vel cogitata 
referuntur, significandam. Haec sunt 

2. pronomen ipse. 

Jam hoc loco monendum censeo Ammiani pronominis ^ipse" 
usurpatione probari id, quod recte contendunt Reisigius III, 149 et 
Draegerus^) (pag. 81); dicit enim hic: „Es ist nicht zu erweisen, 



1) J. A. Madvig, lateinische Sprachlehre, Braunschweig 1857, 3. Aiifl.; quartam 
ed. mihi non conligit comparare. 

2) A. Draeger, historische Syntax, 2. Aufl., Leipzig 1878/81. cf. Ellendt - Seiffert 
§ 312, zu 5, et Fritsch, l)ber den Sprachgebrauch des Velleius Patereulus, 
Progr. Arnstadt 1876 p. 18. 

dass ipse (Curtius ausgenommen) ohne besondere Hervorhebung nur 
das Hauptsubjekt der indirekten Rede bezeichne, um die Beziehung 
auf ein Nebensubjekt zu verhiiten." Nam praeterquam quod in his, 
quae iam proferam, exemplis pronomen ipse semper propriam vim 
habet, infra, ubi de persona eius, ad quem quis orationem habet, 
agetur, exempla afferentur, in quibus pronomine ipse ne subiectum 
quidem verbi dicendi significatur. 

Sed ne a prioribus quidem scriptoribus pronomine ipse simpli- 
citer dicentis personam significatam esse, probat Draegerus p. 81 
sq. , cum explicet primum in pron. ipse in o. o. adhibito semper 
inesse propriam vim, id quod intellegitur ex Ciceronis, Caes., Sall., 
Liv. exemplis a Kuehnastio p. 117 prolatis, deinde hoc pron. saepius 
non usurpatum esse in tali causa, in qua eo opus esset, si ad- 
hiberetur ad evitandam pravam relationem, ut Cic. Verr. 2, 25, alias 
(cf. Draeger 1. c.) denique ea exempla inveniri, in quibus prono- 
mine ipse non loquentis sed alius persona significetur. 

Usurpatur autem ab Ammiano in significanda eius, cuius vel 
verba vel cogitata referuntur, persona pronomen ipse 

a) ut haec prematur et a ceteris seiuncta notetur, nulla oppo- 
sita alia persona; et id quidem fit raro: 

XX, 4, 8: adiectum . . . est, quod, si procursare dissimulasset, ipse 

propria sponte proiceret insignia principatus 
XXVni , 6 , 28 : torto Caecilio .... aperta confessione cognovit, 

ipsum (Caecilium) suasisse civibus , gravarent mentiendo 

legatos 
XXIX, 1, 7: aperit textum, absolute confessus . . .: motasque secretis 

artibus sortes et nuncupationem principis optimi et ipsis con- 

sultoribus luctuosos exitus praedixisse. 
XXXI , 5 , 7 : exclamavit graviore pugnandum exitio , ni ipse 

(Fritigernus) ad leniendum vulgus sineretur exire cum sociis 
XXXI, 12, 14: unum e plebe . . . misit . . . impetens nobiles quos- 

dam et electos ad se propediem obsides mitti, impavidus 

ipse minas militares laturus 

b) ad exhibendam (yppositionem duarum personarum vel binarum 
partium ita, ut necesse sit, ipse pronomen ponatur; extant 
duo loci: 

XV, 5 , 6 : petebat .... ut ipsc . . . Mallobaude .... spondente 
quod remeabit .... iuberetur ire . . . . ; vel contra se paria 

promittente Mallobaudem orabat properare permitti, haec 
quae ipse poUicitus est impleturum 

XXV, 1, 7: Tertiacorum equestris numerus a legionibus incusatus 
est, quod, cum ipsae hostium adversas inrumperent acies, 
ilU - - alacritatem paene totius minuissent exercitus. 
Hic numerandus est etiam, quamquam non opponuntur, sed 

aequiparantur duae personae 

XVII, 12, 14: Arahario firmante (admissus est Usafer) pacem, quam 
ipse meruit, ei quoque debere proficere. 
c) Ut idem in duas vel personas vel res valere indicetur. Cf. 
de hac re Kiihner II, p. 460, Anm. 17 et Draeger p. 81. 
Ad quod exprimendum cum Cicero quinquies, Livius (cf. 
Kiihnast 1. c. p. 114, 71) undevicies, Curtius saepissime „e^ 
ipse" adhiberent, ii vero, qui post hunc fuerunt, ea verba 
coniuncta retinerent, ut ait Dracgerus 1. c, et in usum 
suum vulgarem converterent, — apud Caesarem et Sallustium 
et ipse non invenitur — : miramur, quod in Ammiani oratione 
obliqua nusquam cernitur ; loco particulae et ante ipse pron. 
positae ^quoque'^ adhibet; loci huius generis sunt: 

XXII, 6, 3: universos iussit transire Chalcedona .... poUicitus 
quod ipse quoque protinus veniret 

XXVIII, 5, 10: scribebat frequenter . . . , ut isdem tempore prae- 
stituto supervenirent , poUicitus ipse quoque . , . occurrere 
pavidis 

XXIX, 2, 23 : praefecturam autumans adfore, si ipse quoque se con- 

taminasset insontium poenis. 
XXXI, 12, 4: Richomerem . . . suscepit ab eodem imperatore 

(Gratiano) praemissum cum litteris ipsum quoque venturum 

mox indicantibus. 
Incertum est, num sit orationis obliquae 
XXVI, 6, 13: promisere se quae vellet cuncta facturos, favorem 

quoque poUiciti conturmalium, inter quos ipsi potiorem locum 

obtinebant. 
Omnibus igitur his locis comprobatur, pronomen ipse sine pro- 
pria vi ad significandam eius, cuius verba vel cogitata referuntur, 
personam ab Ammiano non adhibitum esse neque uUam omnino re- 
flexivam significationem inesse in hoc pronomine per so (cf. Andersson 
pag. 26); itaque pro reflexivo pr. simpliciter usurpari non potest. 



22 

Primam, quae dicitur, personam significat demde 

3. pronomen is, ea, id. 

De hoc U8U dicit Draeger pag. 73, § 29, b: ,,Trotz der o. o. 
tritt ausnahmsweise, oft wohl der Deutlichkeit halber, das Pronomen 
is, seltener ille an die Stelle des Reflexivums." Affert septem 
exempla e Cicerone sumpta — quae partim dubia sunt auctoritate 
partim ratione certa explicanda sunt — duo deinde e Sallustio, 
plura e Caesare, Livio (cf. Kiihnast p. 105 sq.), Tacito, posterio- 
ribus rerum scriptoribus. 

De eadem re agit Kuhnerll p. 447, § 117, 7, b, cum docet: 
„Wenn folgende zusammengesetzte Satze: abhangige Fragesatze, 
ut-Satze, die eine beabsichtigte Wirkung ausdriicken, Folgesatze, 
Vergleichungssatze , hypothet. Satze, kurz alle aus der Seele des 
Subjekts im Hauptsatze ausgesprochenen Nebensatze, von einem 
anderen Satze abhangig gemacht werden, so dass der Hauptsatz in 
den Acc. c. Inf. oder in den Koni. iibergeht, so wird die Be- 
ziehung auf das Subjekt dieses Hauptsatzes gewohnlich durch das 
Pronomen is ausgedriickt/' 

Madvigius deinde § 490, c Anm. 3 pronomina „is, eius" loco 
„se, suus^' in sententiis secundariis spectantia ad subiectum sentcn- 
tiae primariae usurpari contendit, quamquam in illa expressa sit 
cogitatio subiecti sententiae primariae , et id fieri locis nonnuUis 
scriptorum latiriorum minus diligenter scriptis; at nunquam id fieri 
in enuntiato infinitivi c. acc. structura adnexo ad sententiam pri- 
mariam. 

Anderssonius denique ait p. 27 idem cum praecipit: ;,In tali 
constructione acc. c. inf. is nunquam adhibetur, quae proxime pen- 
det ex verbo dicendi ideoque locum tenet primariae sententiae." 

Ammiani exempla, quae huc pertinent, enumerat Hassenstein 
pag. 30 complura recte memorans hanc licentiam apud Ammianum 
minus miram videri, qupd ea congruat cum Graeca dicendi con- 
suetudine. 

Extant igitur haec exempla 

a) in sententiis enuntiativis et quidem 

a) a particula quod incipientibus, ut 
XIV, 11, 7: ad hoc unum mentem . . . dirigebat, quod Constan- 
tius cuncta ad suam sententiam conferens nec satisfactionem 

snscipiet nec . . . ignoscet, sed laqueos ei latenter 

obtendens, si cepisset incautum, morte multaret. 
Cum inter dirigebat et ei complures sententiae interpositae sint, 
facile fieri potuit, ut scriptor reiationem pronominis ad subiectum 
verbi dicendi non iam perspicuam ante oculos haberet. 
XXV, 8, 14: spe sustentari potuerunt quod^) velut suopte 

motu vel ezoratus eorum precibus imperator eodem statu 

retinebit urbem 

/?) infinitivi c. acc. structura adiunctis ad verbuln dicendi 
V. sentiendi, id quod semel fit: 
XIV, 11, 15: conperit (Gallus) Thebaeas legiones consortes suos 

misisse quosdam eum ut remaneret .... hortaturos. 
Videtur ezemplum hoc quidem non congruere illis Madvigii et 
Anderssonii verbis; at participium hortaturos loco est enuntiati finalis 
(= ut V. qui hortarentur), ut eum scriptum sit e cogitatione le- 
gionum, non Oalli. 

Cum in his tribus exemplis pronomen is adhibitum sit loco re- 
flexivi in ea sententia, quae pendeat ex ipso verbo sentiendi, non 
idem est in 
XX, 4, 8 : adiectum est quod . . . ipse . . . proiceret insignia princi- 

patus, gloriosum esse existimans iussa morte oppetere, quam 

ei provinciarum interitum adsignari. 
Duabus ex causis hoc loco pron. ei usurpatum est: primum 
quod interpositis aliis sententiis (cf. supra XIV, 11, 7) longe distat 
ab verbo dicendi „adiectum eslf^, deinde quod [sententia ^,quam ei 
— adsignari" loco est enuntiati condicionalis = quam si ei pro- 
vinciarum interitus adsignaretur , qua in causa] de „ei" usu valet 
Kuehneri illud praeceptum. Scribendum enim fuit, nisi ex „adiectum 
eslf' penderet sententia: glor. esse existimabat iussa m. opp. quam 
sihi provinciarum interitum adsignari, vel : quam si sibi . . . interitus 
adsignaretur. Ei igitur neglegenter dictum est. 

b) in secimdariis enuntiatis, quae incipiunt a particula „ut 

finali", velut 
XXX, 5, 12: petenti .... cuidam Nigrino, ut eum notarium faceret, 

exclamavit 



1) $r/W assumptum ex G A. 

XVII, 8, 3: occurrit legatio . . . pacem sub hac lege praetendens 

ut quiescentes eos tamquam in suis nec lacesseret quisquam 

nec vexaret. 

Populares legatorum scriptor magis videtur in animo habuisse 

et pronomine eos significasse quam legatos ipsos; hi enim nuntia- 

verunt preces et conditiones popularium et pro iis pacem oraverunt. 

XXI, 5, 12: cum antegressum eum vidisset . . . orare, ut levandi 

causa timoris ei porrigeret dexteram . . . ait . . . 
Huc eodem pertinent Kiihneri, quae supra protuli, verba; (oravit, 
ut . . . sibi porrigeret djgxteram). 

c) in sec. enuntiatis, quae inducuntur „quod causaXi^^, ut 
XX, 4, 13: suspensi discesserunt et maesti, quod cos fortuna quae- 

dam inclemens et moderato rectore et terris genitalibus 

dispararet 
XXVII, 12, 16: Aspacures oravit ut . . . . regnarent, causatus ideo 

se nec cedere nec ad partes posse transire Bomanas, quod 

Ultra eius filius obsidis lege tenebatur adhuc apud Persas. 
In utraque sententia scriptor confudit suam cum eorum cogi- 
tatione, de quibus agitur, ita tamen, ut illud eos positum sit in ea 
sententia, quae pendet ex ipsa sent. primaria, hoc eims adhibitum 
sit in sententia causali apta ex praecedente infinitivi cum acc. strnc- 
tura. Minime igitur servatum extat id quod Kiihner docet (II p. 448) : 
„In den Bedingungs- oder Kausalsatzen steht is nur dann, 
wenn der regierende Satz und der Acc. c. Inf. verschiedene Subjekte 
haben, oder wenn die Bedingung oder der Grund nicht direkt, 
sondern erst durch Andere oder durch Briefe mitgeteilt wird.*' 
Legimus enim iidem 

d) in sec, sententiis, quae incipiunt a particula condicionali, 
et quidem semel: 

XXII, 7, 5: duo agentes in rebus eum adiere promittentes latebras 

monstrare Florentii, si eis gradus militiae redderetur. 
Mira denique videtur usurpatio pronominis is 
XXII , 1,2: (Julianus) exclamavit cecidisse qui eum ad culmen 
extulerat celsum ^) (eum scriptum est e cogitatione Ammiani 
ipsius).^) 



1) tulerat celsum additum ex G. 

2) Hic pronomine in o. o. nusquam loquentis persona exprimitur. 

C. 

De pronominibus, quibus eius, ad quem oratio habetur, 

persona signiflcatur. 

Ad hanc personam exprimendam omnes yiri rei grammaticae 
periti, quamquam in singulis rebus inter se discrepant, adhiberi 
docent primum pronomen ille, et id quidem fieri solere, deinde pron. 
is, quod rarius inveniatur. Cf. Kuhner II p. 1038, Anm. 4; Ellendfr- 
Seyffert^) § 312, zu 5: „Die zweite Person der o. r. wird i. d. 
o. 0. gewohnlich durch ille ausgedriickt, bes. wenn sie betont ist, 
oder auch durch is, wenn sie unbetont ist.** 

Multum ab hac priorum scriptorum consuetudine abhorret 
Ammiani pronominum usurpandorum ratio. Nomine proprio enim 
nusquam posito, utitur 

I. pronomine ^iV, 

id quod saepissime fit, et quidem 

a) in enuntiatis infinitivis 

aut subiecti munere fungente: 
XIV, 11, 20: eum post haec nihil passurum confirmans; ceteri loci 
sunt: XVIII, 5, 6; XIX, 12, 16; XXVIII, 1, 37; (4) 

aut obiecti locum tenente: 
XIV, 11, 22: dictitanti . . . ewm se per novem menses utero portasse 
praegnantem; sic etiam: XV, 5, 16; XIX, 9, 6; XIX, 12, 
16; XX, 4, 20; XXIII, 2, 4; XXVI, 6, 14; XXIX, 1, 33; 
XXIX, 5, 17. (9) 

b) in eis, quae particula „quod" locum obtinente inf. c. acc, 
inducuntur; quae sunt omnes: 

XIV, 11, 11: pellexit . . saepius replicando quod . . . eum videre 

frater cuperet patruelis .... participemque eum suae maie- 
statis adscisceret; praeterea XXII, 2,' 1; XXVI, 7, 9; 
XXXI, 4, 4. (5) 

c) in eo enuntiato, quod incipit a pron, relativo: 

XV, 8, 2 : nihil esse ita asperum dictitantes, quod praepotens eius 

virtus . • . . non superaret ex more 



1) EUendt-Seyffert, Lateinische Grammatik, Berlin i88o. 

d) in eo, quod pendet ex particula „uf^: 
XIX, 11, 6: exorabant ut . . . . transmisso flumine ad eum yenire 
permitterentur 
Summatim igitur altera persona notata est pronomine ;,is^ — 
vicies. — Deinde utitur. 

2. Pronomine ,,lpse'' (4) 

ad sigaificandam alteram personam et quidem semper cum vi pro- 

pria; qui loci sunt 

XVIII, 3, 2: (maritum) obtestans, ne post obitum Constanti pro- 

pinquantem in imperium ipse ut sperabat admissus, despecta 

se anteponeret Eusebiae matrimonium 
XXIV, 4, 21: nuntiatur imperatori .... legionarios milites . . . . 

ima penetrasse fundamentorum , iam si ipse disposuerit, 

evasuros 
XXVI, 6, 2: mandarat (Julianus Procopio) . . . . si subsidia rei 

Romanae languisse sensisset, imperatorem ipse se provideret 

ocius nuncupari 
XXII, 15, 24: TuUius imperat Sardis, ut de familia nobili ipsi 

quoque cum orbis terrarum auctoritate sentirent 
Non miramur quod illud „ipse quoque'', de quo iam supra (pag. 
21) actum est, idem iuvenitur in exprimenda altera persona, cum 
iusit in eo per se signiflcatio non personae, sed aequiparationis. 
Itaque in tertia quoque persona notanda legitur, ut XVIII, 2, 1; 
XXIX, 1, 33. 

Denique cum pronomine ipse^ non adposita particula quoque, 
tertia persona significetur, ut XXIX, 1, 42: ^^insimulatus .... 
praedixisse consultores ipsos suppliciis poenalibus perituros^, dubitari 
minime potest, quin simplex personae notatio sine maiore vi aliena 
sit ab Ammiani huius pronominis usurpatione. 
Altera autem persona exprimitur porro 

3. pronomine „ille'^ 

Quod pronomen cum grammatici exprimere alii posse, alii 
debere , plurimi solere ^) praecipiant personam eius, ad quem quis 
orationem habet, maxime mirum est hoc semel iantum apud Ammi- 

1) Englmann § 287, Anm. i. Andersson p. 31, ann. 2. EUendt-Seyffert p. 270, 
Anm. 2. 

anum alteram personam significare et quidem maiore vi elatam; 

hoG est 

XXVIII, 1, 32: (Aginatius) docuit Probum occulte facile vanum 
hominem recalcitrantem (Maximinum) sublimibus meritis 
posse opprimi, si ille (Probus) id fieri censuisset. 
In quo enuntiato etiam structura temporum et modorum cum 

priorum aetatum consuetudine , id quod haud crebro fit, congruit. 

D. 

De pronominibus tertiam personam sive eius, de quo 

agitur, indicantibus. 

Omnes fere grammatici docent adhibendum esse ad hanc per- 
sonam indicandam pron. is, rarius ille. Deinde, cum hoc loco 
agendum sit non solum de personis sed etiam de rebus, eidem 
plerumque consentiunt, cum pjraecipiunt quod dicit 

Kiihner (p. 1038, Anm. 4): ,,Statt der Demonstrative hic 
und iste v^erden is oder ille gebraucht; jedoch wird auch bis- 
weilen hic beibehalten und dadurch die besprochene Person mehr 
vergegenwartigt/' 

aut Ellendt-Seyffert (§ 312, zu 5, Anm. 2): „Woin der 
0. recta das Pronomen der Gegenwart hic oder das Adverbium der 
Gegenwart nunc steht, tritt in der o. o. nach einem Prateritum ille 
oder tum ein,'' 

aut Englmann, qui quidem scholae soli praecipit, § 287, 
Anm. 1: „Was in der o. recta durch hic, soll in der o. o. in der 
Regel durch ille bezeichnet werden.'^ 

Contra haec praecepta disputabat Knoke^), cum demonstrabat 
multis locis a Caesare petitis, quos enumeravit in singula genera 
distributa tantum abesse, ut pronominis ;,hic'' usurpatio in o. o. arte 
circumscripta esset, ut apud Caesarem neque in ille neque in is pro- 
nomen hie unquam mutatum esset. Sed cum propriam tantum h. e. 
continuatam o. obliquam amplectatur dissertatione sua, non satis 
refellisse videtur illa praecepta. 

Investigemus nunc Ammiani usum pronominum tertiam per- 
sonam vel res, de quibus agitur, significantium. In quo omittentur 



1) Fr. Knoke, iiber hic und nunc in der o. o., Programm, Bernburg i88i. 

ii loci, quibuB pronomina is et ille spectant ad relatiyum, cum non 
proprius sit hic usus orationis obliquae , pronominis hic omnia 
exempla afferentur. 

Saepissime et quidem undetricies reperitur 

I. pronomen is; 

loci sunt omnes: 

XIV, 11, S: (spadones) virum fortissimum opprimebant, subolescere 
imperio adultos eius filios mussitantes, .... Gallum suopte 
ingenio trucem per suppositos quosdam ad saeva facinora 

ideo animatum ut 60 exoso ad magistri equitum liberos 

principatus insignia transferantur. 

XIV, 11, 6 (g);^) 11, 9 Q. XV, 6, 2 Q; 7, 4 (|); 9, 3 Q. 
XVII, 12, 14 (f ). XVIII, 6, 16 (^). XXI, 12, 19 (^). XXII, 3, 8 (f ); 
8, 49 (f); 12, 3 (^). XXIII, 2, 1 (f). XXIV, 3, 13 (II ^g). 
XXV, 6, 1 (g); 8, 8 Q. XXVI, 6, 3 Q; XXVIII, 1, 19 (f); 
1, 35 (f). XXIX 1, 34 (f); 2, 19 (^^);«) 3, 7 (^^); 5, 52 (1|-*). 
XXX, 1, 17 (2^); 2, 4 («^); 10, 3 (f); XXXI, 12, 9 (?f, f). 

^ww. :?. Saepius velut XXII, 8, 49; XXXI, 12, 9 Ammianus 
utitur pronomine „idem", ubi pronominis i$ usus satis fuit. 

Ann. 2. Quod loco pronominis is positum esse reflexivum sui 
sihi se in o. recta demonstrat Hassenstein p. 31, in oratione obliqua 
non item reperitur. 

Tertia persona cum notatur, legitur porro: 

2. pronomen ille, 

et quidem 

a) in personis significandis 

cum vi maiore elatum: 
XXII, 7,8: hostes quaerere se meliores aiebat, illis enim sufficere 
mercatores Galatas, . . . 
Hoc loco „iUis^^ intelleguntur Gothi remoti iidemque abiecti 
minimeque metuendi, ut imperator putabat, id quod in recta ora- 
tione pronomine iste exprimi solere grammatici dicunt. 

1) Numeri uncis inclusi indicant paginas editionis Gardthausenianae , numeri iis 
subscripti versus paginarum. 

2) eis adsuraptum ex G A. 

XXII r, 2, 3: docebat non iKwm meruisse, sed Antiochensibus avaris 
et contumeliosis huiusmodi iudicem convenire; 
Ex iis, in quibns appositio exhibetur, ezemplis, omissis lods 

ut XXI, 1, 13 et XXX, 8, 8, cum in oratione recta eadem forma 

expressi essent, hunc unum afferam: 

XXV, 1, 7: Tertiacorum equestris numerus a legionibus incusatus 
est, quod, cum ipsae hostium adversas inrumperent acies, 
illi .... alacritatem .... paene minuissent. 
sine maiore vi adhibitum 

XV, 12, 4: ait Tullius Gallos post haec dilutius esse poturos quod 
illi venenum esse arbitrabantur 

XXVII, 3, 4 : quidam plebeius finxerat illum dixisse . . . • libenter 
se vino proprio calcarias extincturum. 

XXXI, 1, 3: quae (sc. prodigia) hunc illi inpendere exitum vitae... 
monstrabant. 
b) in rebus exprimendis 

ubique cum maiore vi, velut 
XIV, 9, 5: latrocinium illud esse non iudicium 

XXI, 16, 14: monet .... illud vero eminere inter praecipuas laudes, 

cum velut sub iugum missa saeviendi cupiditate in arce 
victoris animi tropaeum erexerit gloriosum. 
Ad res remotiores spectat „ille": 

XXII, 15, 6: ex Aethiopicis imbribus, qui abundantes in tractibus 

illis per aestus torridos cadere memorautur, exundationes 
eius (Nili) erigi. 
Oppositio notatur hoc pronomine: 

XXVIII, 1, 15: strepentes id actum esse prius, non illud, aut ea, 
quae viderint praetermissa : 

Personam et res, de quibus agitur, denotat denique 

3. pronomen hic. 

Cum generatim dici possit pronomen „ille" adhiberi in o. o. 
ad ea proferenda, quae vel tempore vel loco remotiora ab eo sunt, 
qui dicit, et ad eum denotandum, de quo mentio est, ubicunque in 
recta o. „hic" positum est (cf. Kriiger § 653, Reisig § 208, ann. 
366, Zumpt § 703), pronomine „hic'' ea significantur, quae propi- 
ora sunt loquenti.i) 

1) Andersson p. 30 sq. 

De huiiis pronominis, qui extat in Caesaris propria o. o., usu 
disserit Knoke (1. c. pag. 5): „Der Gebrauch ist voUig unbeschrankt, 
mag sich nun hic in Verbindung mit einem Relativum vorfinden, 
mag es auf einen Nebensatz hinweisen oder mag es sich auf etwas 
vorher Erwahntes beziehen, selbst mag es endlich rein das Gegen- 
wartige in der Zeit oder im Raume bezeichnen." 

In Ammiani igitur oratione o. pronomen „liid^ invenitur 

a) in personis significandis , id quod admodum raro fit, et 
quidem 

XV, 8, 2: anus cum quinam esset ingressus conperisset . . . . excla- 

mavit hunc deorum templa reparaturum 
XV r, 11, 7: finxit . . . hos eosdem tribunos ad soUicitandos milites, 

quos duxerat, per speciem venisse negotii publici. 
Cum in his duobus exemplis sola vis demonstrativa exhibeatur, 
demonstratio et oppositio s. aequiparatio coniunctae cernuntur. 

XXIX, 5, 23 : vituperant .... Dardanos hostes memorantes inter- 

necivos, et iuste, quae sustinuere, perpessos, hos vero sub- 
signanos milites debuisse lenius corrigi 

XXX, 8, 8: quam purgare temptabant, id adfirmando quod, 

ut ille (Aurelianus) . . . torrentis ritu ferebatur in divites, 
ita hic quoque .... crudelitati cupiditatem opes nimias 
congerendi miscebat 

b) in rebus demonstrandis et quidem 

u) cum refertur ad pronomen relativum, ut 
XXIX, 1, 6: exclamabat Palladius levia esse haec, de quibus agi- 
tur, et praetereunda; item 

XVI, 10, 17; XX, 2, 3. 

p) .in statuenda oppositione 
XXI, 1, 13 : vanities . . . plebeia strepit . . . mussando . . . , cur ille 
se casurum in bello vel alius hoc se passurum ignoravit aut 
illud 

y) cum ,,hic** spectat ad verha subsequentia, ut 
XX, 4, 4: nec potuit silere: ut illi ntiUas paterentur molestias, 
qui .... sub hoc venerant pacto , ne ducerentur ad partes 
umquam transalpinos . . . .; 
XX, 5, 10: rettulerat imperator perquietem aliquem visum . . . haec 
obiurgando dixisse „olim Juliane cet^. 

rf) uhi „hic" pertinet ad res antea commemoraias, ut 

XV, 9, 3: Aborigines primos in his regionibus quidam visos esse 
firmabant; item 

XV, 9, 5 lil; XVII,'4,11 If ; XIX, 12, 12 If ; XX, 4, 4 If ;• 
XX, 9, 9 If XXI, 14, 3 I|I; XXII, 9, 11 If^; XXIII, 1, 7 If-; 
I^; XXV, 4, 2 II I; XXVII, 4, 3 II ^-«1; XXVIII, 4, 15 II \^«; 
XXX, 5, 2 II 1^/; XXXI, 1, 3 II f/. 

e) cwm pertinet „hic" ad praesens tempus et loquentis 
personam. Quam rem potissimum grammatici intel- 
legunt multi, cum docent in or. obl. pro „hlc" sub- 
stituendum esse „llle"- Quod praeceptum ignorasse 
veteres scriptores, et Caesaris (v. supra) et Sallusti 
Livique locis satis demonstratur. Et Kriiger p. 891, 
A. 2 (cf. Andersson p. 31) recte dicit, hic adhiberi 
posse e cogitatione loquentis non minus quam ille e 
cogitatione referentis i. e. scriptoris. 
Qua re non offendimur, cum legimus apud Ammianum: 
XXIII, 5, 10: ostendebant signum hoc esse prohibitorium 

XXVIII, 6,8: petit Remigium . . . . ut provideret imperatoris ar- 
bitrio cognitionem huius (h. e. imminentis iamque praesen- 
tis) negotii vicario sibique deferri 

XXIX, 1, 33: versus illos prodiderunt enuntiantes, capitalem eis hanc 

(o. r. haec-nostra) operam scrutandi sublimiora cito futuram 

XXX, 1, 17: addentes quod huius modi artibus (h. e. ab eo (Para) 

exercitatis) . . . tristes soUicitudines, si (G) huic («^praesenti) 
inrisioni superfuerit, excitabit (contra XX, 4, 4: eius modi). 
Ad praesens tempus spectat utrumque pronomen hic et is 
XXIII, 1, 7: nuntiatum est Romae super hoc bello libros Sibyllae 
consultos imperatorem eo anno discedere a limitibus suis 
aperto prohibuisse responso. 
Pronomen hoc idem significat: „bellum, quod iam antea dictum 
est^^y eo^) meram habet vim demonstrativam, ut exprimat: ,,in dem 
gegenwartigen, laufenden (Jahre)^^ 

Haud facile discernas, utrum sic variandi causa, an e cogitatione 
scriptoris „ho&^, eo propter orationem obl., Ammianus scripserit an 
alia re ductus sit. 



J) Cf. Kuhner II, p. 453, Anm. 2. 

In pronominibus igitur usurpandis Ammianus is pronominis pro 
reflexivo usum latius propagavit sequens scilicet Graecam consue- 
tudinem, ceteroquin autem quamquam recessit a priore usu minime 
praeceptis grammaticorum repugnavit. 

Restat ut pauca addam de adverbiis loci et temporis a pro- 
nominibus derivatis et affinitate cum iis coniunctis. 

Pronomini ^ille^ remotiora, ;,hic^ propiora significantibus ;,tum^ 
et ;,nunc^ respondent in adverbiorum numero. Itaque de adverbi- 
orum usu in o. o. generatim praeceptum valet, pro ^nunc^ rectae 
o. ponendum esse, cum momentum temporis hac particula indicatum 
a referente remotius sit, e cogitatione referentis ;,tunc s. tum", de 
eadem cnusa pro hic ibi pro adhuc ad id tempus cet. Rationem 
enim habent scriptores non loquentis temporis sed sui referentium 
in 0. 0. Nihilo minus nunc docet rctineri in o. o. Krilger p. 892, 
quamquam raro, in significando loquentis tempore. Et Kuhner 
dicit p. 1038 Anm. 4 : „Wenn aber die Gegenwart dessen, von dem 
Etwas referiert wird, einer friiheren Zeit entgegen gestellt wird, 
muss es (nunc) immer beibehalten werden, aber auch sonst ge- 
schieht dies bisweilen des grosseren Nachdrucks wegen." 

Apud Ammianum nunc nusquam invenitur, sed loco eius tunc, ut 

XXIV, 2, 1 : intempestivam tunc (= nunc loquentis) defectionem 

esse firmabant; item 

XXV, 2, 7: vitandum esse cautissime responderunt, ne quid tunc 

temptaretur 

XXXI, 6,4: suadens .... ut regiones vacuas praesidiis etiam tum 
adorerentur; saepius. 
At nunquam pro adhuc^) positum inveni ad id tempus (illud 

tempus), sed pariter atque in o. r. significatur hoc adverbio eius, 

cuius verba vel cogitata referuntur, praesens, referentis igitur scrip- 

toris praeteritum tempus, velut 

XVIII, 7, 10: Antonius . . . orditur, flecti iter suadens in dexterum 
latus, ut per longiorem circumitum omnium rerum usu re- 
gionum feracium et . . . adJiuc intactarum, castra . . . pe- 
terentur sese ductante, ubi teniiis fluvius . . angustus nul- 
lisque adhuc aquis advenis adulescens facile penetrari po- 
terit .... 



1) Zumpt, § 292. 



' / 

Apparet in altero „adhuc" loci quandam significationem anesse. 
XXV, 4, 2 : legitur, Sophoclem .... interrogatum ecquid adhuc fe- 

minis misceretur, negantem id adiecisse . , . 
Item XXV, 5, 8; XXVII, 12, 16. 

Etiam futuri temporis vim quandam cognoscimus 
XXIII, 3, 5 : mandabat eis ut . . . apud Assyrios adhuc agenti sibi 
concurrerent. 
Adverbium „hic" nusquam invenitur in o. o., sed loco eius usur- 
pantur: ibi et illic, illuc cet. sine discrimine, velut 
XVI, 10, 16: id tantum sibi placuisse aiebat, quod didicisset ibi 

(o. r. = hic) quoque homines mori 
XVIII ,2,7: Florentio et Lupicino .... certantibus per pontem 
iUic (=== hi6 in o. r.) constitutum transiri debere 
Alia exempla harum particularum passim reperiuntur. 





De verbo in ipsa oratione obliqua. 

ua in re tractandae erunt deinceps: 

A) sententiae primariae et quidem, 

1. enuntiativae, 

2. imperativae, 

3. interrogativae. 

B) sententiae secundariae. 



Primum igitur disseremus 

A. 
de sententiis primari^s et his quidem 

i. enuntiativis: 

Enuntiativas sententias primarias in o. o. omnes grammatici 
docent accusativo cum infinitivo struendas esse; ac ne illis quidem 
coniunctivi modi pro accusativo c. inf. usurpati exemplis, quae 
Nipperdeius ad Caes. b. c. III, 73, 6 (Quaest. p. 181 f.) aflfert 
(cf. Proeksch^) pag. 27) ex Cicerone (de off. I, 44, 158; de nat. 
deorum I, 44, 123), e Corn. Nepote (Them. 7, 6), e bello Afr. 
(31, 3), huius praecepti vis restringitur, cum duo illa ne pertinere 
quidem huc videantur,^) duo posteriora non magni ponderis sint, 



1) A. Procksch, die consecutio temporum bei Caesar, Leipzig 1873. 

2) Cic. de off. I, 44, 158: „Nec verum est, quod a quibusdam dicitur, propter 
necessitatem vitae, quod ea, quae natura desideraret, consequi sine aliis atque 
efficere non possemus, idcirco initam esse cum hominibus communitatem et 
societatem; quod si omnia nobis, quae ad victum cultumque pertinent, quasi 
virgula divina, ut aiunt, suppeditaretur, tum optimo quisque ingenio, negotiis 
omnibus omissis, totum se in cognitione et scientia coUocaret." Hoc loco 
„quo(f* est causalis, et t,fft*od, si", non quodsi legendum. 

neque illo ipso Caesaris loco, quod eum emendandum esse verisi- 

millimum est. 

Aramianus igitur in conformandis his sententiis plerumque utitur 

et ipse 

I. accusatm cum infiiiitivo structura, 

id quod fit circiter trecenties septuagies octies et in breVibus et in 
continuatae or. obl. exemplis , cuius rei propter magnam copiam 
locos afferre supersedeo. 

Singillatim autem haec annotanda sunt: 

1 . Cum duae sententiae, quarum suum utraque verbum habet, 
comparantur, quae est in» primaria sententia constructio accusativi 
c. inf. eadem interdum transit in secundariam (Andersson p. 35, 
ann. 4; Madvig § 402, c). 

Apud Ammianum eztat huius generis 
XXVII, 3, 4 : vilis quidam plebeius finxerat , illum dixisse .... li- 
benter se vino proprio calcarias extincturum, quam id ven- 
diturum pretiis, quibus sperabatur. 
[De adverbio libenter pro comparativo posito valet quod dicit 
Kiihner § 225, 3 Anm. 6: ;,Zuweilen wird magis (potius) vor quam 
weggelassen (nie bei Cicero),^ cuius rei multa exempla affert a 
Plauto, Sallustio, Nepote, Livio, aliis petita. Idem fieri docet post 
verba: velle cet. ut in Graeca lingua post verba povksadui, i&iksiv, 
atQstadui cet. omittitur saepe particula comparativa. Itaque non 
miramur hanc in Ammiani comparationibus nonnunquam deesse; 
legimus enim etiam 

XX, 4, 8: gloriosum esse existimans iussa morte oppetere quam 
ei provinciarum interitum ad signari. Cf. porro de hac 
re Wolfflin^) i^, 71 sq. : (Der Positiv) kann nur dann fiir 
den Comparativ oder den Superlativ stehen, wenn diese 
Stellvertretung aus andern Gliedern des Satzes geschlossen 

Cic. de nat. deorum I, 44, 123: ,,Verius est igitur nimirum iUud quod fami- 
liaris omnium nostrum Posidonius disseruit . . . nuUos esse deos Epicuro videri, 
quaeque is de diis immortalibus dixerit, invidiae detestandae gratia dixisse : 
neque enim tam desipiens fuisset, ut homunculi similem deum fingeret" Tam 
desipiens fuisset non esse orationis obl. , facile inteUegimus, cum respicimus 
antecedens iUud: Ludimur cet. — cf. Kuhner p. 1027, Anm. i. 
1) Ed. Wolfflin, Lateinische und romanische Komparation, Erlangen 1879 ; cf. etiam 
J. H. Schmalz, Lateinische Syntax im Handbuch der klassischen Altertums- 
wissenschaft, herausgegeben von J. MiiUer, IL Bd., S. 341. 

3* 

werden kann. ^ Besonders beliebt ist der Positiv vor quajn 
bei den Afrikanern. — Reisig § 227.] 

2. eae qnoque sententiae, quae incipiunt a pronomine rela- 
tivo, nonnunquam accusativo c. inf. struuntur (Reisig § 447 ; Kiihner 
p. 1036, 2 a), quo loco multa exempla Ciceronis aliorumque scrip- 
torum pi:oferuntur) ; extema enim ratione tantum sententiae, quibus 
cogitata referuntur vel indicatur aliquid esse aut fuisse, primariae 
enuntiationi adnexae sunt, ut forma secundariae, vi et natura pri- 
mariae sint sententiae; itaque nexu non turbato pro relativo pro- 
nomine demonstrativum substitui potest. Ammiani huius generis loci, 
quos iam exhibuit Kallenberg p. 18, sunt: XXIV, 3, 1 et XXV, 10, 3. 

3. loco inf. c. acc. saepius iam poetae et posteriores qui soluta 
oratione utebantur scriptores (Petr 129; Plin. h. n. 16, 12; Apul. 
m. 7, 14) — [Ciceronis verba: leg. agr. 2, 21, 57: ;,qui (ager) pub- 
licus esse fateatur^ alii huc referenda censent alii negant, cum 
;,fateatur" genus passivum esse intellegant; et Taciti ille locus, 
qnem Andersson^) adnotavit p. 35, in dubium vocatur (hist. 4, 55: 
ipse e maioribus suis hostis populi Romani quam socius iactabat), 
quum verisimile sit recte legi cum Rittero: socios] — ex more 
Graecorum infinitivum c. nom. adhibebant ita, ut huius subiectum, 
cum idem sit quod verbi dicendi vel sentiendi, ad illud spectet. — 
De hac re disseruerunt: Draeger § 458, Kiihner p. 517 sq., Reisig 
§ 449. 

Ex Ammiani igitur libris protulit Kallenberg pag. 19: XIV, 
2, 9; XVII, 13, 11; XIX, 11, 6, quibus locis inveniretur infinitivus 
c. nom. Sed mihi quidem primum tantum probatur exemplum: 
„arbitrahantur nullo impediente transgressi apposita quaeque vastare" 

In altero enim exemplo XVII, 13, 11: „mussantesque audie- 
hantur interdum fortunae non meriti fuisse quod eveniif' arcessita 
est interpretatio , qua intellegit Kallenberg vocem „meriti" nomi- 
nativum ; nam oppositio, quae optime expressa est pari casu genitivo, 
ea interpretatione prorsus neglegitur et depravatur. 

In eo vero, quod deinceps exhibitum legimus, exemplo XIX, 

11, 6: „Principem exorahant in veniam ohsecrantes, ut trans- 

misso flumine ad eum venire permitterentur docturi, quae sustinerent 
incommoda, paratique intra spatia orhis Romani, si id placuerit, 



1) Item Kallenberg p. 19. 

terras suscipere longe discretas'* aperte significat particula ,,que'' 
sic coniungenda esse verba; „permitterentur . . . docturi paratique'^ 
ut nos Germanice dicimus: und als bereit seiende = da sie ja 
bereit seien. Non ergo primaria sententia a voce „parati" incipit; 
et ii, quos ad exponendum particulae „et^^ usum Kallenberg amiotat, 
loci: XIV, 11, 4 et XV, 8, 1, minime huc pertinent, 'quod ibi hac 
particula verbis sentiendi aliud verbum dicendi vel sentiendi ad- 
iungitur, hoc loco autem particula y,que^' est in ipsa o. obliqua. 

Alium autem locum magis fortasse censeas hic numerandum 
esse; is est: 

XXVIII, 5, 10: scribebat ad eorum (Burgundiorum) reges, ut isdem 
(Alamannis) tempore praestituto supervenirent , poUicitus 
ipse quoque transito . . Rheho occurrere pavidis. 

Sententia cum sit: et Burgundii superveniant Alamannis et ipse 
quoque (Valentinianus) occurret pavidis — , concedas coniungi debere 
vpse quoque cum verbo occurrere; sed si quis dicet, non semper ser- 
vari tam accuratam in scribendo rationem et coniungi posse : polli- 
citus ipse quoque = und auch er fiir seine Person versprach u. s. w., 
non repugno. 

Miremur, quod Ammianus, cum aliis in rebus saepissime Graecum 
sermonem secutus sit, non crebrius hanc nominativi c. inf. structura 
nsus est. 

4. verbum fateri Ammianus ita adhibet, ut, id quod iam apud 
priores poetas et apud Liviura cernitur (Drager p. 216, 10), loco 
infinitivi cum acc. verba fatentis exprimat absoluta sententia pri- 
maria, eo tantum discrimine interpositp, quod illi inserebant sen- 
tentiae verbum ipsum, hic praemittit. 

Loci qui extant sunt hi: 
XXV, 3,9: nec fateri pudebit, interiturum me ferro dudum didici 

fide fatidica praecinente 
XXVII, 11, 4: fatendum est: nunquam illa magnanimitate coalitus 

.... agere quicquara jussit inlicitura 

5. haud praetereundum videtur quod uno loco in enuntiativa 
sententia primaria coniunctivus modus, ut optatum vel potius asse • 
veratio exprimatur, adhibitus legitur: XXIV, 3, 9: animabat ... 
Juliauus exercitum, cum . . . per inchoatas negotiorum magnitudines 
deieraret assidue: „szc sub iugum mitteret Persas, ita quassatum 
recrearet orbem Romanum'' = Mochte er so gewiss u. s. w. (cf. 



^ 

Kuhner p. 964, 3; Ov. met. VIII, 866; Hor. od. I, 3, 1). Opus 
erat scriptori coniunctivo modo, ut significaret vim optativam, sive 
exercitus est subiectum duarum sententiarum sive yulianus; mea 
quidem sententia ktc locum tenet subiecti, quod in sequentibus 
exemplis Traianus item subiecti munere fungitur. 

Annotatio: Generatim ac summatim tantummodo, quia non per- 
tinet ad ipsam or. obliquam, liceat duas res exhibere: 

a) Ammianus multo maiorem libertatem quam priores omnes 
scriptores sibi vindicat in usurpando simplid infinitivo (v. 
Kallenberg p. 8 sq.). Apparet eum sprevisse accuratam 
illam infinitivi c. acc. struendi rationem, quamquam illam 
haud ignorabat. Graeca consuetudo, a qua penitus recedere 
non poterat, cum parum eruditus esset in arte Latine scri- 
bendi, plurimum, nisi fallor, attulit ad hunc usum. Scribit 
enim, ut ait Kallenberg p. 6, Latine, Graece sentit. Sufficiat 
pauca eaque memoratu dignissima exempla protulisse: 

1, verba „accusare, insimulare, deferre cet** 

a) tribus locis tantum (XXV, 4, 23, quem unum Kallen- 
berg p. 15 enotavit, XXIX, 1, 5; XXIX, 2, 9), quibus 
omnibus activum verbi genus antecedit, accusativi c, 
inf. structura sequitur ; contra saepissime coniunguntur 
j5) cum nominativo c. inf. (v. Kallenberg I. c), qui quidem 
usus post arguor, indicor, iudicor a Cicerone, post 
accusor a Sallustio cet. (cf. Drager II p. 448 sqq.) 
invenitur, sed rarius quam apud hunc scriptorem 
(Kallenberg p. 15); praeterea sequitur illa verba: 
y) quod cum indicativo coniunctum XIX, 3, 7, saepe 
d) quod cum coniunctivo coniunctum XVIII, 1, 19, 
h) ut, quasi cum participio: XXIX, 2, 5; XXVI, G, G. 
f) quod cum verbis ;,dicebatur, credebatur'' XIX, 12, 9. 

2, Huc pertinent quae supra ^) exposui de verbis promittendi, 

iurandi cet. ; quibus addam quod praeter praesentis infinitivum sim- 

plicem XXIV, 5, 4, ea verba sequitur etiam : quod coniunctum cum 

futuri indic: XXVI, 7, 9; XXIX, 3, 7 alias, quod cum coniunctivo 

coniunctum: XXII, 6, 3. 

b) Personalis, ut ita dicam, structura sive nominativus c. inf. 
latius patet multoque saepius legitur quam apud priores 



^) Pag. iSisq. 

rerum scriptores et in singulis enuntiatis, ut XXVII, 11, 6; 
12, 3; 12, 5 cet., et in longioribus enarrationibus, ut XXV, 
10, 13; 10, 16; 9, 9. 
Adiungitur enim haec structura 

a) ut apud optimos scriptores, verbis: fertur, dici, memorari, 
audiri ; aestimari, credi, existimari, putari ; nuntiari, conperiri ; 

b) id quod fit idem apud posteriores scriptores, verbis : sperari 
(XVII, 3, 1; XXX, 10, 1; v. Drager II, p. 455), permitti 
(Drager II, p. 454) firmari XVII, 6, 3 ; adfirm. XXXI, 12, 
11; inveniri^) XXV, 9, 9; reperiri XXX, 8, 1. Ceterum 
pendet ex passivorum horum verborum formis impersonali- 
bus apud Amm. quoque — saepissime id cerni apud priores 
scriptores demonstrat Drager II, p. 456 sqq. — , sed raris- 
sime au, c. itrf. (velut XXVII, 7, 8) et quod particula c. 
indic. coniunctum (XXIII, 6, 24), sed item rarius usurpatum. 

Loco infinitivi c. acc. Ammianus saepissime utitur in confor- 
mandis sententiis primariis enuntiativis 

n. particula „quod** oum indicativo vel ooniunotivo modo 

sequente. 

Multum iam de hac structura disputatum est. Conferri possunt 
quae disseruerunt praeter alios Reisig § 331 (cum Haasii ann.), 
Kiihner p. 838, f., Drager p. 229 sqq. , Madvig, opusc. acad. II, 
p. 232 sqq., Zumpt § 629, Kohler^), Schmalz 1. c. p. 337 sq. 

De Ammiani ipsius particulae „quod" usu diligentissime, sed con- 
fundentes rectam et obliquam orationem disputaverunt Kallenberg 
1. c, p. 9 sqq. et Ehrismann 1. c. p. 66 sqq. 

Hic qui extat post verba sentiendi et dicendi particulae „quod" 
usus diligentissime, quamquam res saepe diflicillima est diiudicatu, 
secernendus est ab illo, quo (quod = was das betriflft, dass . . ., der 
Umstand, dass . . . , in BetreiOf dessen, dass . . . u. s. w.) apud omnes 
omnium temporum scriptores eae sententiae secundariae inducuntur, 
quibus quid contineat verbum aliquod antecedens exprimitur sive 
illud est substantivum vel pronomen demonstrativum aut interroga- 

^) Drager p. 451. — Aug. civ. dei (Dombart^) II: p. 254; 26; 291, 25; 522, 8. 
2) Alb. Kohler, de auctorum belli Africani et belli Hispan ;nsis latinitate, diss. 
inaug., Erlangen 1877. 

tivum (quid quod) vel verbum accedendi et adiciendi vel praeter- 
eundi et mittendi vel facieudi et accidendi (Kiihner pag. 836 sqq.). 

Ex illa igitur usurpatione, in qua ad antecedens pronomen 
demonstrativum particula quod referebatur, milii quidem videtur 
manasse libera posterior eius particulae post verba dicendi et sen- 
tiendi usurpandae ratio. Cf. Cic. fam, 3. 8, 6 an mihi de te nihil 
esse dictum . . . putas? ne hoc quidem quod .... Taurum ipse tran- 
sisti? Pronomen enim demonstrativum antea adsumptum ad haec 
verba tempore omittebatur. 

Quod autem iam prisco tempore, si rectei) se habet qui le- 
gitur apud Plautum locus: Asin. 52 ;,equidem scio iam filius quod 
amet meus istanc meretricem^, hic usus invenitur, concludimus haud 
ignotam sed sermonis plebei fuisse hanc structuram ideoque semper 
repudiatam ab elegantioribus scriptoribus. Nusquam enim deinde 
usque ad imperatoris Augusti tempus huiusmodi exemplum legitur 
praeter unum illud beUi Hispanien^is (36, 1: legati renuntiarunt, 
quod Pompeium . . . haberent) — illorum duorum, quos Kohler aflFert 
1. c. p. 77 locorum primus (18, 5) dubia est codicum auctoritate, 
alter (10, 2: suo loco praeteritum est, quod equites . . . venissent) 
non huc pertinet (v. Kiihner p. 838, d) — , cuius auctorem constat 
multum recessisse ab elegantiore dicendi genere. Inde ab ea ae- 
tate quo magis scriptor accederet ad sermonem vulgarem, eo cre- 
brius utebatur pro infinitivo c. acc. particulae quod structura et 
primo quidem raro: Val. Max. 4. 4, 9; Mart. 11, 64; Petr. 131; 
Suet. Tit. 8, Claud. 29.; e poetarum numero Vergilius solus unum 
locum praebet: Aen. 9, 289. Ceterorum locorum alteros ut Phaedr. 
5. 2, 13 ; Liv. 3. 52, 2. 42. 33, 4 incertos praebent codices, alteros 
ut Caes. b. c. 1. 23, 3; Liv. 39. 39, 6; 45. 41, 1; 38. 49, 10; 
Tac. ann. 3, 54; 14, 6 aliter et quidem simplici modo nonnuUos 
homines docti interpretantur. 

Saepius iam haec structura adhibetur post Suetonii tempus ab 
Apuleio, Gellio, Justino, aliis rerum scriptoribus, saepissime vero a 
scriptoribus Historiae Augustae, qui fuerunt Diocletiani et Constan- 
tini aetate. 

Ji, quos adhuc enumeravi, scriptores plerumque coniunctivum 
modum cum particula quod coriiungebant, Ammianus vero, quam- 

1) Mutata enim iiu npunctione sic legitur: equidem scio iam. Filius quod amet 
meus cet. ; cf. etiam Kailenberg pag. 9. 

quam in o. recta coniunctivi modi latissimara usurpationem sibi 
vindicabat eumque modum coniunctiones fere omnes sequentem 
faciebat ,i) tamen Graecorum ort coniuiictionis usurpandae morem 
secutus, quique post eum Latine scripserunt, ut Priscianus et Au- 
gustinus, iam saepius indicativo quoque modo utebantur, et ille 
quidem crebrius quam coniunctivo. 

Summatim igitur colligi potest jjWmwm hunc particulae ^^quod^ 
usum haud alienum esse a , natura sermonis Latini neque , quam- 
quam bene respondet Graecae illi structurae: kiyu) oriy olia on, 
recte dici, id quod nonnulli censent, nihil aliud esse particulam 
quod quam on illud in linguam Latinam translatum e Graeco ser- 
mone, deinde hanc structuram fuisse sermonis vulgaris ideoque, 
cum reiecta esset ab elegabutioribus scriptoribus, tum demum in 
litteras inrepsisse diflfusiusque loco infinitivi c. acc. (de utriusque 
structurae discrimine v. Zumpt p. 558 sq.) adhiberi coepisse, cum 
scriptores ad vulgarem illum sermonem descenderent. 

Scriptores ecclesiasticos solos constat inter omnes Graecum on 
accurate particula „quod" Latine vertisse^) (Kallenberg p. 11). 

Videamus nunc, num certam rationem usurpandae particulae 
quod Ammianus secutus sit et quae sint leges ab eo servatae. 

Cum eae tantum sententiae hic tractandae sint, quae orationis 
obl. sunt, eo magis miramur, quod scriptor' — secutus hic quoque 
consuetudinem Graecam — saepius indicativum quam coniunctivum 
adhibebat. Idem summatim et in recta o. et in obliqua fieri pro- 
nuntiavit Ehrismann 1. c. pag. 67 cum dicit: „Cum plerique eius- 
dem aetatis scriptores coniunctivo utantur, Ammianos multo saepius 
(750/q) indicativum quam coniunctivum usurpat.^ Soliu so. obliquae 
a me circumscriptae sunt indtcativi 40, coniunctivi 19 quod par- 
ticulam sequentes. 

Sequitur enim „quod" particulam 

a) indicativus. 

In universum valet hoc modo significari aliquid aut revera 
factum esse aut fore aut fore pro certo habuisse aut sic putari vo- 
luisse eos qui dicunt. 



J) V. Ehrismann 1. c. pag. 46 sqq. 

2) In librorum sacrorum translatione, quae Vulgata vocatur, quod Graecum illud 
OTL esse etiam ab Haasio 1. c. annot. 506 pag. 499 commemoratur. 

Omissis iis enuntiatis, in quibus particula „quod" sequitur verba 
accedendi, praetereundi (XXIX, 3, 9; XXXI, 14, 8), cet (v. supra 
pag. 40), cum non sit proprius Ammiani hic usus, ei, in quibus 
quod cum indicativo coniunctum inveniebam o. obliquae loci, dividi 
possunt in quattuor genera; et ea quidem sunt:*) 

1. enuntiata, in quibus partic, quod spectat ad praemissum 
pronomen demonstrativum; huius generis omnia fere exempla sunt: 

XVI, 11, 13: illud tamen rumore iactabatur ^wod Julianus non le- 

vaturus incommoda Galliae electus est . . . 

XVII, 4, 12: id sine modo strepebant quod . . . hunc (sc. obeliscum) 

recens advectum diflSicultate magnitudinis territus nec con- 
trectare ausus est nec movere 

XVIII, 4, 2: (Comitatensis fabrica) . . . . haec saepe taliaque repli- 

cans quod interempto Silvano quasi penuria meliorum ad 
tuenda.s partes eoas denuo missus altius anhelabat. 

XXII, 11, 6: dicebatur id , . , docuisse Constantium, quod in urbe 

praedicta aedificia cuncta . . . emolumentis aerarii proficere 
debent ex iure; XXII, 15, 8. 

XXIII, 5, 11: (philosophi) id praetendebant , quod et Maximiano 
antehac Caesari ... leo et aper ingens trucidati simul ob- 
lati sunt, et superata gente discessit incolumis 

XXV, 4, 3: (Bacchylidem) legebat ... id adserentem quod ut 

egregius pictor vultum speciosum effingit, ita pudicitia celsius 

consurgentem vitam exornat. 
XXV, 10, 6: aperiunt textum hinc . , . exorsi, quod Lucillianus . . . 

eflfuso cursu petierat Remos 
XXVII ,7,4: definiunt . . . id adserentes quod iracundiores sunt 

incolumibus languidi, et feminae maribus, et iuvenibus 

senes, cet. 
XXX, 8, 8: Aurelianum purgare temptabant id adfirmando quod, 

ut ille . . . ferebatur in divites, ita hic quoque . . . crudeli- 

tati cupiditatem opes nimias congerendi miscebat: 

2. eae sententiae, in quihus Ammianus post „quod" pro coniunc- 
tivo modo posuit futuri indicativum, praemisso vel omisso pronomine 
demonstrativo aut suhstantivo; quod iam minus miramur, quoniam, 
ut supra commemoravi , post verba promittendi quoque legitur 



1) Permulta, sed non omnia exempla coUegit KaUenberg p. 13 sq. 

yyquod" cum futuri indicativo coniunctum. (Cf. etiani XV , 5 , 6 ; 

XXI, 13, 15; XXIX, 3, 7; XXX, 1, 22.) Loci sunt: 

XIV, 7, 5: Theophilum . . . multitudini dedit id assidue replicando 

quod invito rectore nuUus egere poterit victu. 
XIV, 11, 6: spe tamen quod eum lenire poterit^) 
[XV, 5, 7: testabatur enim id se procul dubio scire quod, siqui 

mitteretur externus, . . . Silvanus . . . conposita forte turba- 

bit^) (V. ceterum de hoc loco infra p. 50)] 
XIX, 9, 5 : accepta fide quod, si tuto licuerit, sequetur coniugem libens 
XIX, 11, 7: (aviditatem) . . . . adulatorum cohors augebat id sine 

modo strepentium, quod . . . proletarios lucrabitur plures et 

tirocinia cogere poterit validissima. 

XXIII, 5, 21: sciens, quod, si (G, om. V.) remanserit quisquam, 
exsectis cruribus relinquetur 

XXIV, 7, 5 : monstraret perspicua veritas, quod . . . ad aquas redire 

non poterit miles 

XXV, 2, 7 : id relatum esse monstrantes, quod . . . committi proeli- 

um vel simile quicquam non oportebit. 

XXVI, 4, 6 : iniuste causando quod post Joviani excessum . . . nihil 

obstare debebit 
XXX, 1 , 4 : ne odio Parae spe^^ quod revertetur, natio . . . defi- 

ceret ad iura Persarum 
XXX, 1, 17: addentes quod. . . tristes sollicitudines, si (G, om. V A) 

huic inrisioni superfuerit, exdtabit 
XXX, 5, 17: ut omen colligeret, quod cito remeabit ad Gallias 
XIX, 11,2: gemina consideratione alacrior quod expletus praedarum 

opimitate exercitus . . . similium spe fidenter in effectus 

animabitur prosperos 
His exemplis liceat addere 
XXV, 8, 14: spe , , , sustentari potuerunt exigua, hac scilicet, quod 

velut suopte motu vel exoratus eorum precibus imperator 

eodem statu retinebit urbem. 
Quamquam enim quod particulam edd. G A solae praebent, 
tamen recipiendum esse conceditur; nam primum certum est alqd. 

1) cf. Kellerbauer, Bl. f. d. bayer. Gymnas. cet. B. IX, p. 82: poterit legendum 
■ esse monstrat pro poterat codd.; item XVI, 12, 14: putabit pro pntavit; v. XXX, 

1, 4 : spe . . . quod revertetur. 

2) V. Ehrismann 1. c. pag. 45. 

intercidisse , altera autem lectio nuUo codice exhibetur, deinde 
„quocf*, cum idem insit in ed. Geleniana, ex libro Hersfeldensi 
manasse videtur. (v. Mommsen, Herm. VI., p. 233, Gardthausen, 
praef. p. XX.) 

Indicativum cum quod coniunctum vel praesentis vel praeteriti 
temporis praebent 

3, ea enuntiata, in quibus substantivi antecedentis , quod est 
pro verbo sentiendi vel dicendi, argumentum exponitur; praeter 
eos locos, qui propter futurum verbi tempus iam sub 2) prolati sunt 
(XIV, 11, 6; XIX, 9, 5; XIX, 11, 2; XXV, 8, 14; XXX, 1, 4; 

XXX, 5, 17) adnotandi sunt: 

XIX, 11, 2: ad procinctum ^gressus est gemina consideratione ala- 

crior, . . . quod Anatolio regente tunc per IUyricum prae- 
fecturam necessaria cuncta vel ante tempus coacta . . . ad- 
fluebant 

XX, 7, 9 : perstrinxit suspicio vana episcopum, . , . quod clandestino 

conloquio Saporem docuerat, . . . 
XXII, 15, 7 : opinio est . . . quod (Nilus) spirantibus prodromis . . . 
intumescit. 

XXXI, 3, 8: fama serpente, quod invisitatum antehac hominum 
genus ... ex abdito sinu coortum adposita quaeque convellit 
et corrumpit, 

Ann, Unum invenvi locum, quo substantivi e verbo dicendi 
pendentis argumentum explicatur sententia a particula „quod' inci- 
piente; qui est 

XIV, 11, 10: subserebat non adeo vetus exemplum ^«^rf Diocletiano 

et eius collegae ut apparitores Caesares non resides, sed 

ultro citrocjue discurrentes obtemperabant et in Syria Augusti 

vehiculum . . . antegressus est Galerius purpuratus. 

Jndicativo modo cum particula quod coniuncto adnectuntur 

denique dicendi tantum verbis: 

4. ea enuntiata, quibus nec substantivo nec pronomine praemisso 
aliquid reverafactum esse narratur (= ort c. indicativo coninunctum) : 

XVIII, 6, 16: docet quod apud Parisios natus in Galliis . . . ad 
Persas abierat profugus 

XIX, 12, 10: saepe auditus (est) retulisse quod, cum Patras . . . 

relinqueret, per quietem deducentia se habitus tragici fig- 
menta viderat multa 

XXIX, 2, 17: confessum, ^«^rf. . . de imperii permutatione consulere 

ausus est 
XXXI, 9, 1: (sequebantur) docti quod Gratiani monitu reversus in 

Thracias . . . eventus rerum speculabatur ancipites. 
Unus tantum fais adiciatur locus, quo fictam rem .Ammianus 
aliquem facit pronuntiantem ita tamen, ut eundem pro certo eam 
habentem inducat, quam ob rem hic quoque adhibitus est indicativus' 
modus; qui locus est 
XVI , 9 , 4 : Tamsapor . . . refert ad regem , quod bellis acerrimis 

Constantius inplicatus pacem postulat precativam (Tam- 

saporem enim e contextu rerum apparet ipsum credidisse 

Constantium pacem desiderare). 
In his omnibus igitur, quae adhuc protuli, exemplis valere cognos- 
cimus certam illam, quam supra proposui (pag. 73), indicativi usur- 
pandi rationem. 

Sed duobus locis etiam cum is, qui dicit, ipse aliquid fuisse 
fingat, indic. modus adhibitus invenitur, ut valde miremur con- 
iunctivum non positum esse, quo ad fictas res significandas usum 
esse hunc scriptorem infra demonstrabo. Sed his locis cum fictio 
verbis „fingere, praetendens" iam satis expressa sit, altera eius signi- 
ficatio non opus erat. Haec duo exempla sunt: 
XVI, 8, 4 : suasit . . . fingere quod velamen purpureum a Diocletiani 

sepulcro furatus quibusdam consciis occultabat, 
XXII, 3, 8: absque conscientia sua hominem adfirmabat occisum, 

praetendes, quod eum militaris ira delevit . . . ^) 
Magis etiam eo oflfendimur, quod ex uno eodemque verbo et 
indicativus et coniunctivus modus pendent, id quod item cernitur 
apud Augustznum, civ. dei (Dpmbart^) II pag. 272, 15 sq. : (fabu- 
laeque fictae sunt) de Gorgone, quod fuerit crinita serpentibus et 
aspicientes convertebat in lapides. 

Ex Ammiani libris huc pertinent : 
XIV, 11, 7: ad hoc unum mentem soUicitam dirigebat, quod Con- 

stantius . . . nec satisfactionem suscipiet aliquam nec erratis 

igfioscet, sed laqueos ei latenter obtendens, si cepisset in- 

cantum, morte multaret. 



1) Hoc „quod'* conferri pqtest cum Graeco illo „ort", quo interpunctionis loco 
recta oratio saepe indicabatur. 

Coniunctivum ^mtdtaref^ ut poneret Ammianus sine dubio ad- 

ductus est primum sensu condicionali, ut accuratius infra exponam, 

deinde studio modorum varietatis, quam vehementer appeti ab eo 

Ehrismann demonstravit 1. c. pag. 43 sq. ; nam in multaret ;,quo- 

que^ notionem futuri inesse Ehrismanno (pag. 29 ann.) assentior, 

quare ad premendam futuri notionem ;,multabit^^ poni debuit. Ad 

hoc enim tempus indicandam indicativus futuri usurpatus est, cum 

coniunctivi imperfecto praesens tempus significetur, loco: 

XXI, 7, 3: cuncta consideratione gemina efficere posse sperabat, 

quod adversam partem metueret offensam et properabit . . . 

commendari Constantio ; et, si Ehrismanni coniectura (p. 45) 

recepta erit, 

XIV, 11, 11 : qui eum . . . pellexit . . . replicando quod . . . eum vi- 

dere frater cuperet patruelis . . . participemque eum suae 

maiestatis adsciscet (adsciso et V, adscisceret C. F. W. 

Miiller). Haec emendatio et per se ipsa simplicissima et 

facilior est quam illa Muelleri et ea re fulcitur, quod nullo 

loco plures coniunctivi unam eandemque particulam ;,quod'' 

sequuntur. 

Nulla autem ratione mihi contigit explorare, qua de causa tran- 

sierit oratio ex indicativo in coniunctivum modum: 

XXIX, 2, 12: nec . . . repressius actum est vel prudenter, non re- 

putante alta nimium potestate, quod . . . ne cum inimicorum 

quidem incommodis in delicta convenit ruere voluntaria, 

nihilque ^/Vtam «iniquum» quam ad ardua imperii supercilia 

etiam acerbitatem naturae adiungi. 



Eadem licentia, qua usus scriptor hic in modis adhibendis ex 
uno in alterum transibat, uni eidemque verbo dicendi, id quod 
semel fit, particulae quod et infinitivi c. acc. structuram adnectit, 
Ut enim in recta o. scribit 
XXV, 9, 9 : ;,numquam inveniri potest pars ulla hosti concessa, sed 

ne . . . quidem . . . triumphales glorias fuisse delatas'', ita le- 

gitur in 0. o.: , 

XVIII, 6, 16: docet . .*. quod , . . ad Persas abierat profugus, exinde- 

que . . . speculatorem se missum ad nostra , saepe veros 

nuntios' reportasse^ at nunc se a Tamsapore et Nohodare 

optimatibus missum .... ad eos redire quae didicerat per- 
laturum. 

Hnnc eundem locum Ehrismann exhibet 1. c, p. 67. Ceteri 
autem loci, quos enumerat, non pariter se habent atque hic, id quod 
intellegendum esse possis concludere et ex verbis exempla ante- 
cedentibus (^non raro in eodem verborum ambitu primum accusa- 
tivum c. inf., deinde particulam quod vel inverso ordine primum 
particulam quod, deinde accusativum c. inf., ut similitudinem, satie- 
tatis matrem, vitaret, usurpavit^) et ex primo illo exemplo. Cum 
enim in hoc duae structurae sint coordinatae, quae dicuntur, cete- 
rorum in parte constructio altera ex altero verbo dicendi pendet, ut 
InavdXippig quae vocatur eius qui dicit personae fiat, velut 30. 6, 2 ; 
30. 1, 17; 29. 2, 9; 25. 3, 15; 22, 2, 1; 14. 11, 22, in parte acc. 
c. inf. ex enuntiato pendet a particula quod incipiente id quod est 
25. 4, 2, vel vice versa ;,quod^ aptum est ex accusativi c. inf. struc- 
tura, ut 28. 6, 19; 24. 6, 5; 24. 1, 10; 15. 5, 7. 

Simili ratione duplicem structuram e verbo sentiendi aptam 
facit Augustinus, civ. dei II, 29 : (angelus) sermocinatus est feminae 

non existimans virum facile credulum nec errando posse decipi, 

sed dum alieno cedit errori (= sed alieno cessurum errori). 



Satis mihi iam videor demonstrasse Ammianum consuevisse in- 
dic. modum particulae quod adiungere, ut res aut esse cer/as aut 
stc existiniandas esse e cogitatione loquentis significaret. In dubiis 
autem et fictis rebus enarrandis illam particulam sequitur 

b) coniunctivus modus. Multa huius generis exempla Eallen- 
bergus exhibet pag. 15, qui idem iam perspexit particulam guod 
nusquam coniunctivo adiungi posse, nisi tempus praeteritum ante- 
cedat, id quod ab Ehrismanno quoque I. c. pag. 67 conceditur. Ex 
illis exemplis quae o. obliquae sunt a me circumscriptae iis addam, 
quae in hac ipse reperiebam. Haec quoque omnia dividi possunt 
in 4 genera; legitur enim post ,jquod" particulam coniunctivus 

1, cum ea enuntiatio, quae incipit ab hac particula, eadem est 
apodosis sententiae condicionalis,^) velut 
XIV, 11, 7: V. pag. 45. 

XX. 4, 8: adiectum est quod, si procursare dissimulasset, ipse pro- 
pria sponte proiceret insigaia principatus 

1) De universo sentent. condicionalium usu Ammianeo v. Dederichs 1. c. pag. 5 — 21, 

XX, 9, 9: erat suspicio quod, si haec trans mare didicisset, nova- 
rum rerum materias excitaret 

XXIX, 6, 3 : addebat .... quod, si parvo suo Marcelliano deferretur 

potestas per Valeriam ducis , munimentum absque uUa 

causatione consurgeret. 
Non expresse, sed implicite extat sensus condicionalis 
XIX, 1, 4: caeleste numen .... adegerat in immensum se extoUentem 

credentemque , quod viso statim obsessi omnes metu ex- 

animati supplices venirent in preces (= si se vidissent — 

obsessi venirent) ^) 
2. cum ea, quae quis dicit, aut ficta sunt, ut 
XIV, 11, 11: eum proficisci pellexit .... replicando quod .... eum 

videre frater cuperet patruelis (in enuntiatio sequenti varia- 

tionis causa et propter sensum condicionalem, quamquam 

res ficta adsciscendi verbo hic significatur, adsciscet legen- 

dum esse supra demonstravimus. 
XVI, 6, 1: instabat ei strepens .... et arguens coram, quod a 

gregario ad magnum militiae culmen evectus .... locum 

adpeteret principalem 

XXX, 4, 2 : Modesto .... adserente, qu^d infra imperiale columen 

causarum essent minutiae privatarum, ilie .... abstinuit. 

aut dubia utrum vera sint necne, velut 
XIX, 11, 13: audito, quod ad ultimum paene tractus exitium in 

abrupto staret adhuc imperator .... exercitus .... semet 

inmersit 
XXI [, 2, 1: iidvenere legati . . , . nuntiantes, addentesque qwoc? 

eum voce suprema successorem suae fecerit potestatis 
XXII, 6, 3: iussit transire Chalcedona, poUicitus quod ipse quoque 

protinus veniret^) 
XXIV, 8, 6 : arbitrabantur . . . adventare iam nostros rumoribus per- 

citos, quod imperator Ctesiphonta magnis viribus oppugnaret 

XXVIII, 1, 19 : proditus quod . . . . ad sacrificandum ab eodem esset 
adscitus Hymetio .... pertinaci negabat instantia 

XXIX, 2, 9 : Eusebium et Hypatium . . . detulit, addens .... quod 

Eusebio etiam principalia indumenta parata sint 



1) De hoc loco cfr. Ehrismann pag. 29. 

2) De hoc imperfecto coniunctivi pro futuro rectae orationis cf. Ehrismann pag. 29. 

3. cum id agitur, ut aliquid fieri permiitatur; vis eaim quae- 
dam finalis inest in partic. „quod'': 

XX, 7, 7 : accepta fide quod redire permitteretur incolumis . . , . ad 
tentoria accessit. 
Eum sensum hoc loco latere ex eo concluditur, quod in omni- 
bus enuntiatis, quibus substantivi antecedentis argumentum simpli- 
citer exponitur usurpari solet, exceptis scilicet enunt. condicionalibus, 
indicativus modus; id affirmatur compatatione habita cum XIX, 9, 
5 : accepta fide quod .... sequetur 

4, nulla alia ex causa, quam ut ratio dbliqua significetur, ad 
aliarum sententiarum secundariarum modum coniunctivus ante- 
cedente praeterito tempore post „quod" positus esse videtur et quidem 

a) praemisso pronomine demonstrativo 
XIV, 11, 22: Aactenus valuit loqi^i qworf plerosque incitante coniuge 

iugulaverit 
XXV, 4, 2 : legitur Sophoclem .... interrogatum .... id adiecisse, 
quod gauderet harum rerum amorem ut rabiosum quendam 
effugisse dominum 
XXV, 10, 16: dicebatur . . . Varronianus . . . praescisse quod evenit 
idque duobus amicis commisisse illo adiecto quod ipsi quo- 
que deferretur trabea consularis 
(Quae tria exempla sola praemisso pronomini demonstrativo 
coniunctivo modo adiuncta sunt.) 

p) omisso pronomine demonstrativo: 
XXI, 13, 7: solacio uno sustentabatur, quod .... superaverit motns 

XXI, 14, 2 : confessus est .... quod tamquam desolatus secretum 

aliquid videre desierit 

XXII, 4, 6: cum scriptum sit, .... quod procinctus iempore ausus 

sit videri 
XXIV, 6, 5 : naves .... conflagrassent, ni .... imperator signum 

sibi datum nostros, quod margines iam tenerent . . . erexisse 

proclamans . . . adegisset 
XXVIII, 6, 19: se quoque mox referre firmavit, quod missus .... 

donativum militis omne in quaestus averterit proprios. 

Ehrismannus et ipse, cum tractaret de temporum usu in huius- 

modi sententiis, locos coUegit (pag. 68), quibus particulam quod 

coniunctivus sequitur. Cum autem non omnes I. enumerasse profiteatur, 

praetermisit XVI, 6, 1; XIX, 1, 4; XXV, 10, 16; .XXVIII, 1, 19; 

4: 

XXX, 4, 2. Contra ex iis, quos citavit, 17. 1, 12; 20. 8, 22; 21. 
7, 3; 21. 10, 2; 24. 7, 3 ad hanc o. o. non pertinent, 24. 7, 5 
omnino caret coniunctivo modo (;,quod .... ad aquas redire non 
poterit miles''). Sed quae de temporum usu se observasse dicit, 
omnia mihi probantur praeter id quod Ammianum perfecti con- 
iunctivo usum esse contendit tum, cum in directa oratione tempus 
praeteritum ponendum esset. Nam huic legi repugnat quod supra 
attuU exemplum XXVIII, 1, 19. 

Locos igitur illos 21 o. obliquae, quibus coniunctivus modus 
cum quod particula coniunctus est, considerantes et comparantes 
, docemur primum Kallenbergi illud praeceptum (1. c. p. 16 infra) 
firmari, deinde imperfecti coniunctivum esse plerumque pro futuri, 
rarius praesentis indicativo o. rectae, uno loco (XXIX, 2, 9) retentum 
esse praesens tempus,^) tum pro plusquamperfecti coniunctivo, ex- 
cepto uno loco (XXVIII, 1, 19) positum esse perfecti coniunctivum, 
sed in tali tantum causa, in qua, si esset o. recta, perfectum prae- 
sens positum esset, idque semper factum esse*; nam loco „adscitu8 
esset" (XXVIII, 1, 19) in o. recta ponendum est perfectum quod 
dicitur historicum. 



IUud praeceptum, quod Ammianum secutum esse equidem supra 

(pag. 47) contendi, particulam quod coniungi solere cum coniunctivo, 

cum sententia sit apodosis enuntiati condicionalis, toUi videtur loco 

XV ,5,7: testabatur .... id se procul dubio scire quod , siqui 

mitteretur externus, suopte ingenio Silvanus .... timidior 

conposita forte turbabit.^) 

Sed facile intellegitur scriptorem et illo ^procul dubio^ et hoc 
indicativo modo significare voluisse, quantopere persuasum habuerit 
certoque sciverit Malarichus ea, quae fore praedixerat, eventura 
esse. Atque hunc indicativum recte legi, quamquam G turbaret 
praebet, his paucis apparebit. , Gelenium enim fere certum est in- 
venisse in cod. Hersfeldensi „turbauit^, quia V idem exhibet, et id, 
cum in sensum non quadraret, ex usitata struendae o. obliquae 
ratione mutavisse in ^turbaret^^ Sic rem se Iiabere etiam proba- 
bilius fit et maxima similitudine , quae extat in litterarum v et b 
scribendarum usu et eis, quibus Gelenium in curanda editione pres- 

1) Altero 1. id factum esse videas pag. 51: XXX, 2, 4. 

2) turbauit V turbaret G. 

sum esse Nissenus (fragm. Marburg. pag. 25) contendit angustiis 
temporis, quibus impeditus est, quominus quo modo in ceteris huius 
modi locis Ammianus usus esset accuratius exploraret. Praeterea 
hoc exemplo probatur recte iudicaria Nisseno (1. c. pag. 28 sq.) 
editione Geleniana minime meram praeberi codicis Hersfeldensis 
lectionem sed eum (Gelenium) magna ex parte secutum esse edd. . 
Erasmi^) et Accursii (Nissen 1. c. pag. 25), multa mutasse et ad- 
didisse e cod. Hersfeldensi, multa ipsum. coniecisse. 

Singularis denique est coniunctivus loco: 
XXX, 2, 4: (imperator) Victorem magistrum equitum etUrbicium ... 
ire propere iussit in Persas responsum perferentes: q^uod 
rex iustus et suo contentus, ut iactitabat, sceleste concu- 
piscat Armeniam . . . 
(sequuntur indicativi: reverterint, complebit, supersedit). 

Quem locum Kallenbergus quoque protulit pag. 18, sed nibil 
aliud annotavit quam Ammianum, cum Graeci or^ antecedente o. 
indirectam Sn omisso indicativo aut optativo aut infinitivo conti- 
nuarent, omnes bas structuras sequi. 

Mirus autem est praeter indicativos modos insequentes, de 
quibus sane recte iudicatum est a Kallenbergo, tempus praesens 
in verbo „concupiscat^^,^) CoUatis cum hoc loco XXIX, 2, 9 et 
XXIX, 2, 12 cognoscitur Ammianum in exprimendis iis rebus, quae 
ad praesens loquentis tempus spectant, etiam in o. o. interdum re- 
tinuisse praesens tempus in usurpando coniunctivo, quamquam ante- 
cedit tempus praeteritum, id quod in adhibendo indicativo saepis- 
sime reperitur. (De indicativis insequentibus v. infra pag. G8). 

De consecutione temporum 

liceat breviter id commemorare quod verbi, e quo pendet sententia 
a particula quod ordiens, 

a) praeteritum tempus sequitur imperfectum: quinquies dccies 

b) praeteritum tempus perfecti coniunctivus : quater (XIY^ 11, 
22; XXI, 14, 2; 'XXII, 2, 1; XXVIII, 6, 19, quibus locis 
omnibus res gestae narrantur) 

c) praeteritum tempus praesens coniunctivi: ter (XXIX, 2, 9; 
2, 12; XXX, 2, 4). 

1) Mommsen, Herm. VI, pag. 236 sq. 

2) V. etiam Ehrismann 1. c. pag. 68, ubi hoc unum exemplum proponitur. 

4* 

Plerumque igitur consecutionis temporum leges servabat, re- 
praesentationis autem caussa, cum omnino ea saepissime uteretur 
(Ehrismann 1. c. pag. 16 — 22), in hac quoque re nonnunquam ab 
usu vulgari recessit. 

Omnium quas adhuc contuli sententiarum particula quod verbis 
sentiendi cet. adnexarum comparatione habita apparet scriptorem 
in ipsa o. o. longe praetulisse indicativum modum, secutum scilicet 
ut in temporum saepe sic in modorum usu Graecorum consuetu- 
dinem. 

Sic igitur absolutis enuntiativis sententiis brevis erit quaestio 
de ceteris sententiarum primariarum generibus ; agetur autem deinceps 

2. de sententiis primarils imperativis. 

Eas sententias ^ primarias , quibus voluntatis actio (consilium, 
optatio, hortatio, postulatio cet.) exprimitur, in coniunctivo ponendas 
esse omnes grammatici consentiunt, de ponenda particula „uf' non 
item (v. Andersson, pag. 45 sq.). Contendunt enim alii tum tan- 
tum poni debere, cum ab eo tota incipiat o. o., alii ubique docent 
posse usurpari, sed non solere, alii semper fere omitti monent, cum 
antegressa sit sententia acc. c. inf. constructa. — Ne particulam post 
verba affirmantia prohibitoriam nusquam in o. o. omitti et omnes 
grammatici consentiunt et Ammiani usu docetur. 

Apud Ammianum omissi y^ut" quattuor exempla sunt: XVII, 
10, 4: quas si non ostendisset . . . , sciret se cet. 
XX, 5, 9 : obsecravere Petulantes et Celtae, recturi, quas placuisset 

provincias, mitterentur 
XXVI, 6, 2 : mandarat . . . pro cognitorum ageret textu, et . . . im- 

peratorem ipse se provideret ocius nuncupari 
XXYIII, 6, 28: cognovit ipsum suasisse civibus, gravarent men- 
tiendo legatos. 

Nihil his locis apparet abhorrere a sermone latino. 

ParticuU „ut'^ inducuntur sententiae imperativae circiter 68. 

Huc enim referenda esse censebam etiam ea enuntiata, quae 
apta sunt ex ipsis verbis hortandi, imperandi, orandi cet., quum, 
quamquam nihil aliud sunt quam enuntiata finalia, iis exprima- 

tur hortantis cet. cogitatio, ut continere videantur vim quandam 
obliquam. 

De consecutione temporum, q. d., cum praeceptum sit ponen- 
dum esse imperfectum, sed post praesens historicum adhiberi posse 
praesens, in Ammiani libris talis servata est temp. consecutio: 

I. Sequitur imperfecti coniunctivus 
a) praeteritum tempus duodesexagies et quidem: 
XV, 5, 10 I f^; XVI, 9, 3 I ^^; XVII, 10, 4 1 \'/; XVIII, 2, 8 I '// 
2> 9 I 3Y ; 2, 11 I 10 ; 3, 2 I 26 ; 3, 7 I ^a"; 6, 1 I 5 ; XIX, 1, 6 I ijj 
3,llf; 6, 7 1^;?; 9,4lf; 9, 5 I f,^; XX, 4, 8 I ^^f ; 4, 12 I ^ 

7, 3 Vf; 11, 1 Ifi; XXI, 3, 4 I f/; 4, 2 I*//; 5, 12 I T 

8. 4 1*^»; 13, 3 I 'f-, XXII, 3, 12 I f,»; 5, 3 I ^,^; 6, 4 I ■'/ 

7, 8 I f; XXII, 14, 4 I f^^ XXIII, 2, 2 I»f; 2, 4 I ^/ 
3, 6 If ; 5, 4lf ; XXV, 3, 5 II»»; 6, 12 II t?; 8, 9 11*^ 

8, 10 II M; 8, 17 II ^^, 9, 2 II H; 10, 9 II^; XXVI, 2, 1 11 Z 
s"*; 9. 5 II tJ; XXVII, 12, 5 II '/e'; 12, 16 II '^* 

129 . r. K TT 139 . r. r, TT 139 . k w r^ TT IM 



5, 12 Ilci^;^; 9, 5 II ^; XXVII, 12, 5 11*;;; 12, 16 II 

XXVIII, 1, 20 11^*'; 2, 5ll'f; 2, 7 II 'f ; 5, 10 II ^^ 

XXIX, "4, 5 II '20'; XXX, 1, 6 II f/; 2, 2 II 'i^'; 5, 1 U^^* 
5, 12 II 'f ; XXXI, 4, 12 II '^ ; 6, 4 II 'j*'; 12, 5 II ''f ; 12, 8 iP,^ 

His locis etiam adiungendus est singularis ille: 
XX, 4, 4 : Conticuit hisque adquieverat Julianus . . . illud tamen nec 
dissimulare potuit nec silere: ut illi nnllei^ paterentur mo- 
lestias, qui . . . sub hoc venerant pacto, ne ducerentur . . . 
Sensus est huius loci : illud non potuit silere Julianus (= praeter- 
mittere non potuit) quod illos nollet pati ullas molestias. Recta 
enim dicendi forma si usus esset Ammianus, scribendum ei fuit sic : 
;,NuIIas patiuntor illi molestias cet. = ut nullas (ne ullas) patian- 
tur molestias cet.," quam particulae ut in o. r. structuram legi do- 
cet Kuhner pag. 141, Anm. apud eos scriptores, qui fuerunt ante 
Ciceronem , creberrime apud Catonem. In conformanda deiude 
oratione obliqua propter antecedens praeteritum tempus potuit ad- 
hibuit Amm. imperfecti coniunctivum: jpa^crewfwr. Pronomine autem 
„nuUas" pro „ne nullas" posito maxime premere voluisse scriptor 
negationem videtur. [Ceterum haud negem in interpretandis verbis: 
nec potuit silere ut . . . paterentur, non omnem sublatam esse diffi- 
cultatem.] 

Imperfecti coniunctivus sequitur 
b) praesens tempus (octies) 

XX, 5, 1 I '^-] XXI, 15, 4 I f : XXII, 15, 24 I '^f ; XXV, 10, 9 II f^; 

XXVIII, 1, 24 II ^ (et praesentis et imperfecti coniunctivus) ; 
6, 8 II 'f ; XXIX, 3, 7 II '^; 5, 51 II 'f . 

II. Sequitur praesentis coniunctivus : 
praeteritum 

XX, 4, 15 I ^ resistehat . . . obsecrans, ne post multas felicissimas- 

que victorias agatur aliquid indecorum, neve intempestiva 

temeritas et prolapsio discordiarum materias excitaret 

Verbi „agatur^^ praesenti tempore Ammianus usus e cogitatione 

loquentis signij&cat ad praesens loquentis tempus id spectare quod 

fieri iussit Julianus h. e. ilico evitari facinus indecorum; imper- 

fectum autem verbi „excitaref' tempus, item positum e cogitatione 

loquentis, ad ea pertinet quae, si commissum esset illud facinus, 

inde manatura essent. 

XXIX, 5, 48 : visus est Firmus . . . hortari , ut dedant Theodosium 

oportune, ... 

Quem locum etiam Dederichs affert p. 7 ; sine dubio hoc prae- 
sens t. positum est et ipsum e cogitatione Firmi (o. r.: dedite). 

Huiusmodi temporum consecutionis exempla cum iam apud 
priores scriptores inveniantur (Caes. b. G. V, 41), apparet tota hac 
re Ammianum non tam abhorrere a prioribus scriptoribus, quam 
hanc licentiam crebrius sibi vindicasse, qua re sane depravatio ser- 
monis Latini significatur. 

Ann. Maxirae igitur miramur quod extat XVII, 3, 5 : „monitus 
non agere (= ne ageret) ita perplexe, ut videretur parum Florentio 
credi, rescripsit . . . ," cuius generis alterum exemplum nusquam in- 
veniebam. 

Denique paucis disserendum est 

3. de sententiis primariis Interrogativis. 

De interrogationibus in o. o. varia sunt quae docent viri rei 
grammaticae peritissimi: veieres grammatici et Madvigius^) volunt 



^) Eum secutus est Ktihner § 238, c. 

interrogationes primae et tertiae personae structas infinitivo c. acc, 
secundae coniunctivo; Kruegerus, Krehsius, Zumptius alii prae- 
cipiunt rhetoricas, quas vocant, exigere infinitivum c. acc, impera- 
tivas coniunctivum (Andersson p. 47 sq.). 

In Ammiani libris cum propriae, ut ita dicam, et continuatae 

o. obliquae paucissima exempla reperiantur, non miramur, quod 

exceptis interrogationibus indirectis, quas praeterire in hac commen- 

tatione, cum iam in o. recta eandem formam habeant, Supra insti- 

tui, unum tantum exemplum nobis occurrit; quod est; 

XXI, 1, 13: vanities aliquotiens plebeia strepit, haec inperite mus- 

sando, si esset praesentiendi notitia quaedam, cur illese 

casurum in bello vel alius hoc se passurum ignoravit aut 

illud ... 

Ab utroque illo praecepto intellegimus Ammianum penitus re- 
cessisse. Definitum enim indicativi usum praefert Graecorum con- 
suetudini propiorem, quem eundem in indirectis q. d. interrogatio- 
nibus formandis saepe adhibuissi ^) supra (pag. 8) exposui, et multi- 
fariam in orationis obl. sententiis secundariis, id quod infra magis 
expediam. 

In universum iudicantes ea quae prolata sunt de sententiis 
primariis in o. o. haec tria concludimus: primum scriptorem in 
struendis his sententiis certas leges minime sprevisse, deinde Am- 
miani usum maxime in enuntiativis sententiis conformandis abhorrere 
a prioribus scriptoribus neque tamen ita, ut prorsus alienus sit a 
natura sermonis latini, denique in usurpando indicativo modo post 
particulam quod eum propius quam priores scriptores accessisse 
ad Graecorum consuetudinem. 

B. 
De sententiis secundariis. 

Coniunctivo modo in o, o. struendas esse omnes grammatici 
praecipiunt eas enuntiationes , quae aut a pronomine relativo in- 
cipiunt aut inducuntur particulis „quod, quia, ubi, postquam, prius- 
quam, quamquam cet.^ aut quae protasin indicant, cum inseruntur 



1) Cf. Draeger II, p. 475. 

I 

ab eo, cuius refertur oratio. (Andersson p. 54 sqq.; Kiihner § 239; 
Zumpt § 603; Draeger p. 442 sqq.) 

In indicativo ut ponantur eae sententiae secundariae yulgaris 
lex est grammaticorum, quas ad instituendos eos qui legant scriptor 
ipse inserit orationi obliquae. Praeterea etiam eas sententias 
Kruegerus § 652, 2 exponit interdum indicativo modo adnecti, quae 
aptae sint e cogitatione loquentis, atque id fieri demonstrat, ut 
significetur non solum e cogitatione loquentis manare ea, quae pro- 
feruntur, sed per se esse certa aut revera gesta. Subtilius de hac 
re agit Ramshorn ^) p. 795, cum dicit: ;,Den Indicativ braucht der 
Erzahler in allen Nebensatzen, deren Inhalt er nicht als Gedanken, 
sondern als Thatsache darstellen will, namlich a) bei eigenen Be- 
merkungen u. s. w.; b) bei Umschreibungen einzelner Begriffe und 
bei summarischer Angabe ^) der Bede eines Anderen ; c) bei solchen 
Satzen, die zwar als Meinung des Redenden zu nehmen sind, worin 
er aber zugleich wirkliche Thatsachen als solche bezeichnet und 
daher auch ihr Tempus von seiner Gegenwart aus bestimmt; d) wenn 
der Konjunktiv dem Ausdrucke des Redenden einen andern Sinn 
geben, oder die lebhaftere Vorstellung desselben in der Seele des 
Lesers schwachen wiirde." Haec locis comprobat cum e Cicerone 
et Sallustio allatis tum e Caesare et Livio et hi quidem sunt longe 
plurimi (Kiihnast p. 235). Etiam plura exempla collecta leguntur 
apud Draegerum p. 442 sqq. Dicit deinde p. 444, 3: ,.Ausserdem 
gibt es eine erhebliche Anzahl von Stellen, in welchen die Bei- 
behaltung des Indikativs der direkten Rede entweder handschrift- 
lich unsicher oder ganz abnorm ist.^ Sed in omnes fere locos, quos 
deinceps enumerat Catonis, Plauti, Sallusti, Livi, Curti, Taciti, 
Suetoni, Ramshorni illa praecepta quadrant. Justinus solus sine 
discrimine modo indicativo modo coniunctivo utebatur.3) 

Cum igitur minime ignota esset haec structura orationis obli- 
quae in sermone Latino, facile intellegitur Ammianum eo libeutius 



1) L. Ramshorn, lat. Grammatik, Leipzig I830. 

2) cf. Ilaase ad Reisigium adn. 498. 

3) De hac consuctudine indicativi modi pro coniunctivo in o. o. ponendi docet 
Hassenstein 1. c. pag. 37: Graecum usum sequentes Livius, Tacitus, Justinus, 
saepissime Ammianus in enuntiatis minoribus o. o. indicativum ponunt pro 
coniunctivo, etiamsi ex loquentis, non scribentis sensu ea manare inteUegen- 
dum est. 

eam secutum esse, quod usitatissima in Graeco dicendi genere erat 
(cf. Kuhner § 239, 1, A. 2, sq.). Atque etiam fugisse videtur 
necessitatem coniunctivi ponendi in o. o., cum in sua ipsius oratione 
eius usum creberrimum efifecerit. (Ehrismann I. c. pag. 46.) 

Rarissime enim Ammianus in compluribus o. obliquae enuntia- 
tis secundariis inter se conexis ita utebatur coniuntivo, ut in quaque 
sententia eum retineret (velut XV, 5, 20 I g; XXV, 10, 3 II |;) 
sed varia ratione, ni fallor, coniunctivi usum evitabat. Nam praeter- 
quam quod aut partim aut prorsus saepe trausit ex obliqua forma 
dicendi in rectam, ut infra p. 117 sq. accuratius exponam, 

loco coniunctivi ponendi verbum dicendi vel sentiendi iterat 
velut : 
XV, 3, 1: arcessebantur enim ministri fuisse Galli ferocientis perque 

eos Domitianus discerptus credebatur (pro : quod .... dis- 

cerptus esset); item 5, 6. 
XVIII, 6, 3 : .... cuius rei prosperante deo ductorem commodissi- 

mum fore spondebat (pro: dux commodissimus esset v. 

futurus esset) 
XXII, 15, 5: adfirmant aliqui magnitudines nivium congelascere, 

easque .... nubes efiicere gravidas , quae .... incrementa 

ubertim suggerere Nilo creduntur (= suggerant); 15, 6 I ^. 
XXVI, 4, 6: rex manus Armeniis iniectabat .... causando quod 

.... nihil obstare debebit quominus ea recuperaret, quae 

antea ad maiores suos pertinuisse monstrabat (= pertinuissent) 
XXVIII, 1, 37: remedium nullum superesse adseverabant, 

ni criminibus magnis petissent nobiles viros, quibus ad sui 

societatem adnexis facile eos absolvi posse firmabant 

(= possent) 
XXX, 5, 2 : respondit haec in locis, ubi dicuntur admissa (= admissa 

essent) quaerenda sc. esse, alias ; *) (saepius horum verborum 

iteratio legitur apud infinitivi c. acc. quoque structuram, 

cf. supra pag. 12 sq.). 



Priusquam accingor ad indicativi modi usurpationem expli- 
candam exemplisque illustrandam , id praemoneam saepissime in 

J) Coniunctivus idem vitatur quamquam rarius particulis „quasi, velut cet** cum 
participio coniunctis, ut XVI, 6, i I gi* 



I 

huius scriptoris indicativi usu tam late diflFuso difficillimum esse 
diiudicatu, utrum sententia sit orationis obl. an adnotatio scriptoris, 
velut : 

XV, 9, 6 : adseverant .... Amphitryonis filium Herculem ad Geryonis 

et Taurisci saevium tyrannorum perniciem festinasse, guomm 
alter Hispanias, alter Oallias infestdbat; I j 

XVI , 11, 7 : finxit .... tribunos ad soUicitandos milites quos 

duxerat .... venisse 

XVII, 1, 13: reges venerunt .... iurantes .... foedera ad prae- 

stitutum usque diem, quia id nosiris placuerat, cum muni- 
mento servaturos; 12, 14 I ^^ 

XVI II, 2, 7 : renitebatur firmissime Caesar adserens pacatorum terras 

non debere calcari ne, ut saepe contigit, .... abrupte foe- 
dera frangerentur. Alii loci sunt: 

XX, 5, 10 I'^'; XXI, 5, 11 I f ; 14, 2 I f ; XXII, 7, 8 I f ; 
13, 2 I^^; XXIII, 3, 5 1%^] XXV, 3, 9 II f|; 7, 10 II |g; 
XXVI, 4, 6 11^; 6, 13II|^; XXVII, 3, 4 II |f; XXVIII, 1, 35 II g^g-; 
6, 21 II f ; XXXI, 4, 2 II f ; 4, 4 II ^. 

Qui loci dubii omnes in iis, quos hincinde tractabo, omittentur. 



Eorum igitur, quos Ammianus adhibet in o. obliquae sententiis 
secundariis, modorum alter est 

I. indicativus. 

Quamquam dubium non est quin ad hunc modum usurpandum 
multum valuerit Graecorum, quippe cum ipse esset Graecus scriptor, 
consuetudo pro optativo et coniunctivo indicativi ponendi vel prorsus 
deserendi obliquam formam, id quod saepissime facillimeque fit, 
tamen negari non potest hunc usum eo, quo Ammianus fuit, tempore 
in Latino quoque sermone creberrimum fuisse. 

IUud enim, quod Draeger demonstrat 1. c. , indicativo passim 
0. obliquae sententias secundarias structas esse in iis, quae Justinus 
excerpsit e Pompei Trogi historiis (de Taciti huius modi usu v. 
Draeger,^) § 151) testimonio est, hunc usum iam ante Ammianum 
magis atque magis in linguam Latinam inrepsisse. Neque erat Am- 



1) A. Drager, t)ber Syntax und Stil des Tacitus, 3. Aufl., Leipzig 1882. 

miaiii tempore sermonis plebei solius: nam cum hi libri maxime 
Somae probarentur et laudarentur (Lib. ep. 983: dxovw di t?/V 
"^PwfjLtlv avTfjv (Tvstpavovv aa xov novov), apparet Romanos non oflfensos 
esse eius dicendi genere (Hassenstein p. .37). 

Ann. Memoratu dignissimum videtur quod in Gallica quoque 
lingua usitatissimus est in o. o. modus indicativus. 

Videamus nunc 
primum certasne leges Ammianus servaverit in hoc modo usur- 
pando, id quod negat Hassenstein, cum dicit 1. c: ;,A. eiusmodi locis 
iam sine discrimine modo indicativo, modo coniunctivo utitur^' 
deinde quae sint leges, si quas servasse visus erit, 
him eaedemne sint leges, quibus priores scriptores in hac re 
ductos esse grammatici docent. 

Extat igitur indicativus: 

1. in propriis scriptoris adnotationibus et interpretationibus 

ut apud omnes scriptores, velut: 

XIV, 9, 5 : Epigonus .... turpi confessione cogitatorum socium, quae 

nulla erant, fuisse firmavit 
XVI, 10, 15: Traiani equum , qui ipsum principem vehit, imi- 

tari se velle dicebat; ceteri loci sunt: 

XVn, 4, 12 I '4'; XVm, 5, 7 I ^; 6, 16 I 'f ; XIX, 3, 1 I ^*; 
11, 1 If ; 12, 10 I'^; XXI, 7, 1 1 ^^'^ XXII, 13, 2 if ; 
XXIV, 4, 21 II ^; 4, 29 II ^; XXV, 6, 1 Hi; 7, 1 II i^^; 

53 WT7TTT A o/A TT 150. W T V ^ rr TT 162 WV ci, o TT 205 



8> 9 II i^i; XXVIII, 4, 30 II '^; XXIX, 1, 7 H '£; XXX, 2, 3 II ^^; 
XXXI, 12, 3 II|^\ 

Singularis est, quod scriptoris persona eadem est in numero 
eorum; de quibus agitur, locus 

XXIV, 8, 2: cum reverti debere per loca, qua venimus, plebs vo- 
ciferaretur . . . 

2. in eis enuntiatis, quibus quae revera accidenint narran- 
tur (v. Ramshorni, praeceptum c) ; permulta huius generis exempla 
occurrunt et quidem inducuntur 

a) pronomine relativo, ut 
XV, 5, 6: Mallobaudem orabat properare permitti, haec quae W^^ 
polUcitus est impleturum; 5, 6 I j^ 

Xy, 6, 2: id eiim cogitasse quod iniit non cupiditate sed neces- 

sitate conpulsum 
XV, 12, 4: ait defendens Fonteium Tullius ;,Gallos post haec dilu- 

tius esse poturos^jwoc? illi venenum esse arbitrabantur 
Orationis pro Fonteio habitae singulae tantum adhuc partes 
extaut, in quibus hic locus non invenitur; itaque latet primitiva 
eius forma. Sed confusae esse recta et obliqua orati6 videntur. 
XVII, 13, 1 1 I 15^ : mussantes . . . fortunae non meriti fuisse quod 

evenit 

XIX, 11, 1 : Constantium . . . permovebant nuntii . . . indicantes . . . 

Limigantes Sarmatas . . . paulatim posthabitis locis, quae 
eis anno praeterito utiliter sunt destinata, . . . regiones con- 
fines limitibus occupasse . 

XX, 2, 3 : si documenta suscepissent perspicue demonstrantia Sa- 

biniaui pertinaci ignavia haec accidisse quae contigerunt 

XX, 4, 4 : ut illi nuUas paterentur molestias, qui . . . sub hoc ve- 

nerant paclo, ne ducerentur . . , 

XXI, 14, 3 : ferunt . . . theologi in lucem editis hominibus . . . numina 

sociari, admodum tamen paucissimis visa, quos multipliccs 
auxere virtutes, 

XXII, 1, 2: exclamavit . . . cecidisse qui eum ad culmen ex^tulerat 

celsum^\ [XXII, 7, 8 l'-^;] 
XXII, 14, 4: responsum est praesidalem esse Theodotum Hiera- 

politanum, «qui» . . . Constantium . . . orabat . . . ut Juliani 

ad eos mitteret caput . . . specie illa, q^iia Magnenti circum- 

latum meminerat memhrum, 
XXV, 5, 8 : docet Saporem . . . extincto quem verebatur . . . ad um- 

bram imperii Jovianum . . . adscitum sc. esse 
XXV, 7, 6: fingentes . . . reliquias exercitus redire sinere . . . regem, 

quae iubet «si» (G, om. V P ba) impleverit . . . Caesar. 

XXV, 9,3: Sabinus . . . replicabat Constantium . . . nihil . . . ad diem 

perdidisse supremum et Jovianum inter exordia principatus 
provinciarum muro cessisse, cuius obices iam inde a vetu- 
state innoxiae permanserunt 

XXVI, 10, 12: effrenatius exultavit, sententiae illius TuUianae ig- 

narus, docentis infelices esse eos qui omnia sibi licere existi- 
marunt (== Aor. gnom., qu. d.) 

XXVII, 10, 10: avolavit . . . praedicans . . . inveniri posse aliam viara 
ducentem ad arduos clivos praeter eam, quam inspexere 
proculcatores, 

XXVIII, 1, 10: docuit principem, non . . . scrutari posse vel vindi- 
cari, quae Romae perpetravere conplures 

XXVIII, 2, 7 ; supplicabant, ne Romani . . . , quorum fortunam sem- 
piterna fides caelo contiguam fecit, . . . deciperentur 

XXVIII, 6, 19: relaturum se cuncta verissime, quae viderat, mi- 
nabatur 

XXIX, 1, 9: addebat... omnia quae praedixit, se indicante Theo- 

dorum per Euserium didicisse. 
XXIX, 1, 34: ostendit se cognita per Euserium, ne ad imperatorem 
referret . . . ab eo prohibitum adserente . . . ratione quadam 
indeclinabilis fati id, quod sperdbatur, ultro venturum. 
[XXIX, 4, 4 II 'f .] 

XXIX ,5,2: rumores distulerunt ... ea . . . , quae contra Firmus 

salutis tuendae gratia docehat crebro per suos, accepta 
diutius occultari 
XXIX, 5, 8: veniam . . . missis oratoribus poscebat et scriptis, docen- 
tibus eum non sponte sua ad id erupisse, quod norat sce- 
lestum 

XXIX, 5, 23: hoc ut dirum vituperant . . . Dardanos hostes me- 
morantes internecivos, et iuste, quae sustinuere, perpessos 

XXIXv 5, 48: si discriminibus eximi vellent, quae perferehant 

XXX ,5,9: respondit . . . quaerente curatius principe si hi , qui 

misere, ex animo bene sentiunt de praefecto ^) 

XXX, 6, 2 : adserverantes . . . per extimos quosdam latrones .' . . 

evenisse, quae inciviliter gesta sunt 

XXXI, 5, 7: exclamavit, graviore pugnandum exitio, ni ipse ad 
leniendum vulgus sineretur exire cum sociis, quod arbi- 
tratum . . . ductores suos occisos, in tumultum exarsit. 

XXXI, 12, 8: obtulit scripta petentis . . . ut sibi suisque, quos ex- 
torres patriis larihus rapidi ferarum gentium exegere dis- 
cursus, habitanda Thracia sola cum pecore omni concede- 
rentur et frugibus. 

1) Optime respondet huic structurae Gallica dicendi ratio: s*i/s pensaient blen 
du prefet qui les ont envoyes. — Multis aliis locis quantopere recentiorum q. v 
linguarum consuetudines Ammiani dicendi generi congruant non cognosci nequit. 

Eiusmodi sententiae inducuntur 

b) particula „ut" 

XVI, 12, 14: motum militis . . . ferri non posse aiebat, extortam 

sibi victoriam, ut putavit,^) non sine ultimorum conatu gra- 
viter toleraturi. 

XXIV, 6, 5: naves . .. conflagrassent, ni. . . imperator signum sibi 

datum nostros, quod margines iam tenerent, ut mandatum 
est, erexisse proclamans, classem omnem properare . . . . 
adegisset. 
Erat enim revera mandatum, ut signum ignibus erigeretur, sed 
illi ignes non eius rei signum erant, cuius mandatum erat. 

XXV, 9 , 2 : se solos sufficere . . . adfirmantes . . . satis confisi ad 

futuram iustitiam pro genitali sede dimicaturis, ut experti 

sunt saepe 
XXVII, 12, 15: misere legatos petentes nationem eandem, ut sibi 

€et» (et G om, V A) Joviano placuerat, non def^ndi. 
XXIX, 1, 34: ostendit se cognita per Euserium, ne ad imperatorem 

referret, ut conatus est aliquotiens, ab eo prohibitum . . . 
Aliae quae'huc pertinent sententiae adnectuntur 

c) causali particula quod: 

XVII, 1, 14: credi... obtrectatoribus potuit, ideo fortiter eum 

ubique fecisse fingentibus, quod oppetere dimicando gloriose 
magis optdbat quam damnatorum sorte , . . occidi 

XXIII, 5, 1 3 : ideo . . . hoc nimis cavendum (sc. esse), quod militem 
celsi nominis cum iellatoriis iumentis extinxit (sc. fulmen) 

XXIV, 7, 1 : itum est in voluntatem quorundam, facinus audax . . . 

esse noscentium id adgredi , quod et civitas situ ipso .... 

defcndebatur et , , , protinus rex adfore credebatur. 
Coniungi etiam sic verba possunt: ;,itum est in voluntatem . . ., 
quod — defendebatur ;^ sed hoc est neque necessarium neque 
verisimile. 

XXVII, 12, 16: oravit. . . causatus ideo se nec cedere nec ad partes 
posse transire Romanas, quod TJltra eius filius . . . tencbatur 
adhuc apud Persas, 

XXVIII, 6, 23 : obicientium ideo Tripolitanos non potuisse defendi, 
quod ipsi . . . praebere necessaria detrectarunt. 



1) Haupt, opp. II, p. 492: ut putabit; v. p. 43 annot. 

Uno loco excepto ubique „quod" coniunctio causalis spectat ad 
denQonstrativum adverbium „ideo" antecedens; quo fit, ut narratio 
magis definiatur id quod idem optime significatur indicativi res 
ipsas exprimentis usu. 

Ann. Memorabile videtur in omnibus his 5 exemplis sententiae 
causali antecedere vel participium vel infinitivus praesentis vel 
gerundium. Maxime autem illam Graecorum consuetudinem post 
prima tempora coniunctivi, post secunda optativi ponendi ab Am- 
miano in Latino quoque sermone mutatis mutandis servatam esse 
intellegitur ex his duobus locis : XV, 3, 6 : maerebant . . ., quod apud 
Atlanteos nati non essent; XXVIII, 4, 18: queruntur quod non sunt 
apud Cimmerios nati. 

Indicativus porro invenitur in iis sententiis secundariis, quae 
incipiunt 

d) a particulis temporalibus 
XVI, 10, 3 : (visere gestiebat) . . . ignorans fortasse quosdam veterum 
principum in pace quidem lictoribus fuisse contentos, uhi 
vero proeliorum ardor nihil perpeti poterat segne, alium . . . 
se commisisse 
XXV, 9, 11 : docent . . . icta cum dedecore foedera, postquam partes 
verbis iuravere conceptis, . . . dissoluta. 
Coniunctionem ver6 ;,dum = wahrend^ quod etiam in o. o. 
hic scriptor cum indicativo coniungit, veterem illum usum sequitur, 
de quo dicit Kiihner p. 910, 3: ;,In der Dichtersprache und seit 
Livius auch in der Prosa wird auch in der obliquen Rede oft der 
ludikativ bei dam beibehalten.*' V. Kriiger p. 890, Kiihnast p. 235, 
Madwig § 369, A. 3, alios. Minime igitur oflFendimur eo quod 
Hassenstein p. 37 e Graeco more factum esse dicit: in enuntiatis 
minoribus o. obliquae indicativum Ammianum ponere pro coniunc- 
tivo. Eorum quos affert locorum huc pertinet: 

XV, 5, 17: perfertur nuntius, aperte Silvanum demonstrans, 

dum ex magisterio peditum altius nititur ... ad augustum 
culraen evectum . . . 
ceteri loci sunt: 
XXIV, 4, 22: consulto . . . invaduntur utrimque frontes, ut, dum 

propulsaturi pericula defensores . . . discurrunt , nec 

audiretur ferri tinnitus nec ... 
XXXI, 13, 14: dicunt Valentem..., dum fovetur manibus imperi- 
tis . . , dedecore captivitatis exemptum. 

Imperfecti indicativus cum particula „dum = so lange als* 
coniunctus (Kriiger p. 858) legitur: 

XXVIII, 1, 34: Victorinum .. defunctum insimulabat, ut Maximini 
actus, dum supererat, venditantem 

Denique 
e) „s^" pariicula condicionali, semel in o. o. coniuncta cum in- 
dicativo, res praeterita exprimitur: 
XIV, 11, 11: (Scudilo) eum ... proficisci pellexit ... replicando 
quod flagrantibus votis eum videre frater cuperet patruelis, 
siquid per inprudentiam' gestum est remissurus. 
Quamquam deliquisse Gallum multas res — hoc enim indicativo 
significatur — quarum ei opus erat venia imperatoris, haud ignorabat 
Scudilo, tamen, id quod pronomine „siquid^' efficitur, in dubiuni 
Galli culpam vocat levem ab imperatore haberi fingit tecteque 
significat. 

Non solum ad ea quae gesta sunt definite exprimenda indicativus 
in o. 0. ab A. retinetur sed etiam 

3. in iis enuntiatis, In quibus revera esse aut certe fore 
aliquid exponitur, et hoc quoque in sententiis, quae incipiunt 

a) pronomine vel adverbio relativo: 
XVI, 10, 17: in fama querebatur . . quod . . erga haec explicanda 

quae Romae sunt obsolescit 
XVIII, 7, 10: orditur flecti iter suadens in dexterum latus, ut.... 
Barzalo et Claudias peterentur .... uhi tenuis fluvius prope 
originem .... facile penetrari poterit 
XX, 4, 12 : animabat . . ., ut ad Augustum .... pergerent, ubi pote- 

stas est ample patens et larga 
XXVI, 5, 12: legationes urbium accessere .. precantes ne . . . . in- 
propugnatas eas relinqueret, quas praesens eripere poterit 
discriminibus maximis 

XXIX, 1, 6: exclamabat ... levia esse haec, de quibus agitur ...: 

alia se . . . monstraturum . . . quae ingenti moUmine iam 
praestructa . . . universa confundent 
XXIX, 1, 22 : nullam esse crudeliorem sententiam ea, quae est, cum 



parcere videtur, asperior, XXXI, 4, 2 II 



239 
2U • 



b) a causali particula quod: 
XVI, 2, 4 : cum subsererent quidam Silvanum . . . per conpendiosas 
vias, verum suspectas quia tenehris multis unibrantur^ , . . 
transisse 

XVI, 10, 17: in fama querebatur ut invalida vel maligna quod , » . 
erga haec expKcanda quae Romae sunt oisoleseit 
c) a particula condicionali „si" 
XX, 9, 4: eum, si saluti suae proximorumque consulit .... intra 
Caesaris se potestatem continere praecipiens. 
Gonsentaneum est Constantium non dubitasse, quin saluti suae 
Julianus consuleret, ut hic quoque indicativo modo certa res signi- 
ficetur (cf. Dederichs I. c. p. 7). 

Aliud deinde genus sententiarum secundariarum hic numeran- 
dum est, in quibus rarissime tantum exploratum est, utrum scriptor 
perfecti coniunctivum an futuri exacti indicativum cogitaverit. 

In quibus equidem cum nusquam accurate probatum invenissem, 
Ammianum pro rectae orationis futuro exacto in o. o. coniunctivum 
perfecti posuisse, contra omnibus locis perspectis satis cognovissem 
eum in praeteritis tantum rebus enarrandis perfecti coniunctivo usum 
esse neque id quidem nisi, uno loco (XVII, 3, 4) excepto, ante- 
cedente praesenti tempore ^) : omnibus locis, quibus vis futuri exacti 
cernitur, Ammianum hoc tempus scripsisse intellegendum putabam, 
id quod in praecipuo modi indicativi usu facile credi potest. 

De his locis cum omnibus sententiae condicionales et temporales 
efferantur, generatim dici potest Ammianum, ut in Graeca scribendi 
ratione pro optativo in talibus orationis obl. sententiis saepe con- 
iunctivus cum particula av coniunctus retinetur , in definito suo 
dicendi genere huic modo saepe indicativum, quo res ipsae simpli- 
cius proferuntur, anteposuisse. 

Indicativo igitur senteqtia structa est: 
a) cum affertur protasis enuntiati condicionalis : 
XVI, 7,2: Eutherius . . . mittitur statim post eum siquid finxcrit 
convicturus 

XVI, 12, 60: flagitium arbitrati post regem vivere vel pro rege non 

mori, si ita tulerit casus, tradidere cse» vinciendos 

XVII, 1, 13: venerunt ... iurantes ... foedera . . . cum munimento 

servaturos intacto frugesque portaturos humeris, si defuisse 
sibi docuerint defensores (= si deesse sibi docuissent d., 
cf. XXVII, 2, 9). 
XIX, 9, 5: accepta fide quod, si tuto Ucuerit, sequetur coniugem 
libens, evasit . . . 

1) V. infra p. 73 sq. 



s 

XIX, 11, 6 : exorabant in veniam obsecrantes ut . . . . ad eum venire 
permitterentur .... parati . . . ., si id placuerit, terras sus- 
cipere longe discretas 

XXI, 5, 10: iuravere .... omnes pro eo casus, quoad vitam pro- 

fuderint, si id necessitas exegerit, perlaturos; 

XXII, 11, 11: scelus detestabatur .... minatus extrema, si deinde 

temptatum fuerit aliquid quod iustitia vetet .... 

XXIII, 2 , 1 : legationes .... remittebantur, .... principe respon- 

dente nequaquam decere adventiciis adiumentis rem vindi- 
cari Somanam, cuius opibus foveri conveniret amicos . . . ., 
si auxilium eos adegerit necessitas inplorare 

XXIir, 3 , 2 : dicitur .... paludamentum tradidisse Procopio 

mandasseque arripere .... principatum si se interisse di- 
dicerit apicd Parthos, 

XXIV, 4, 21 : nuntiatur imperatori .... legionarios milites .... ima 

penetrasse fundamentorum, iam, si ipse disposuerit, evasuros 

XXV, 7, 6 : condiciones . . ferebant . ., fingentes . . reliquias exer- 

citus redire sinere . . regem, quae iubet ^si» (si G om. V 

P ba) impleverit cum primatibus Caesar, 
XXIII, 4, 30: clamitant saepe, rempublicam stare non posse, si 
futura concertatione, quem quisque vindicat, carceribus non 

exiluerit princeps, et .... circumflexerit metam, 
XXIX, 1, 6: exclamabat ....: alia se, si licuerit dicere monstra- 

turum .... quae . . . ., nisi prospectum fuerit^ universa con- 

fundent. 
XXIX, 5, 32: pro negotio consultabat .... hostem ...., si fors 

copiam dederit, oppressurus 

XXIX, 5, 51: nihil .... spei sibi restare, si obstinatius egerit, arbi- 

tratus .... prorupit 

XXX, 1, 17: incessebant .... Param .... fingentes: addentesque 

quod .... tristes sollicitudines, ^si^ (si G om, V A) huic 
inrisioni superfuerit, excitabit 
b) cum temporalis coniunctio antecedit: 
XVI, 7, 3: (Caesarem) .... apparitorem .... fidum auctori suo 
guoad vixerit fore . . . , spondebat 
Oflfendimur futuro exacto ^vixerit^ posito pro simplici futuro ut 
est XXI, 16, 15: „quoad stare poterunt^; sed expresse indicans 
Eutherius sic inducitur, JuHanum usque in vel post mortem fidem 
servaturum esse. 

XVII, 1, 8: stetit diu cunctando .... doctus .... latere plurimos, 

'ubi hahile visum fuerit, erupturos 
XXI, 5, 10: iuravere .... omnes pro eo casus, quoad vitam pro- 

fuderint perlaturos (cf. supra XVI, 7, 3); 

XXIV, 2, 1 : hactenus responderunt, quod cum interiora occupaverint 

Romani, se quoque victoribus accessuros 

XXVI, 6, 10: arbitratus , ubi felicius acciderit fatum, negotio 

levi ad apicem summae potestatis adsumi , subsidebat ut 

praedatrix bestia. 

Ann. Adiciendum videtur me , quae sententiae o. obliquae 
tribuendae quaeque scriptoris adnotationes habendae sint, diiudi- 
cantem ductum esse partim pronominum partim temporum usu (est 
enim in propriis scriptoris adnotationibus crebrior plusquamperfecti 
quam perfecti usurpatio) deinde idque saepissime ratione nexus 
interioris habita. 

Praeter tres illas causas, quas in paginis 59 et 64 enumeravi 
exemplisque illustravi, in o. obliquae sententiis secundariis indica- 
tivus legitur, 

4. cum transitur ex obliqiLa in rectam orationem et quidem 

a) scriptoris orationem continuantis 

a) causali adiunctione, sive praemissa particula ^^enim^^ 
ut XXV, 2, 6 II g; 10, 7 II?; XXXI, 13, 14. 15 



II f , vel omissa ut XVII, 7, 12 I 



127 

Maxime mirus videtur transitus, cum sententia particula ;,enim^' 
adnexa artissime cohaereat cum antecedentibus verbis 
totaque sit e cogitatione loquentis, 

XIX, 12, 12 : sacrificasse .... confutatus infitiari non potuit , ad- 

serens propitiandi causa numinis haec a prima adulescentia 
factitasse non temptandi sublimiora scrutatis; nec enim 
quemquam id noverat adfectare: 

^) copulativa adiunctione: 

XXII, 15, 7 If ; XXIV, 3, 13 II ;|; XXIV, 8, 2 Ilg; 

y) relativa adiunctione: 

XX, 11, 29 I f ; XXII, 13, 3 I f ; (XXII, 3, 8 l|f); 

XXIII, 6, 24 I T; XXV, 7, 6 II '«'; XXV, 9, 3 II Z\ 
XXIX, 1, 22 II 



166 

Transit oratio ex obliqua forma in rectam personae 
b) eius qui dicit. 

XIX, 11, 7 I ^^; XXII 14, 4 I '^f ; XXV, 4, 3 II f ; XXV, 10, 7 II |; 
XXX, 8, 8 II f ; XXXI, 11, 2 II ^f. 



Coniunctio et confusio quaedam duorum dicendi generum, rectae 
et obliquae orationis, cernitur: 

XXX, 2, 4: (Victorem et Urbicium) ire propere iussit in Persas, 

responsum . . . perferentes : quod rex . . . sceleste concupiscat 

Armeniam . . . : sed ni Sauromad praesidia militum inpertita 

principio sequentis anni, ut dispositum est, inpraepedita 

reverterint, inviius ea conplebit, quae sponte sua facere 

supersediL 

Neque enim est o. obliqua propter indicativorum usum prae- 

sertim in primaria sententia, neque penitus o. recta propter tertiae 

personae usurpationem, cuius loco altera esse deberet, si esset o. r. 

Videtur enim hic quoque Ammianus suam cum eorum qui dicunt 

personis confudisse. Quod cum multis aliis locis factum esse tum 

iis potissimum cognoscitur, quibus ad interpretandas res in sen- 

tentiis secund^riis multis, cum generalis sit earum sensus, indicativum 

adhibet. 

Huius modi loci sunt: 

XVII, 7 12 I'^^; XXII, 15 5 if; 15, 8 l|?; XXIII, 5, 14 I |'/. 

Ann, Uno loco non audeo disceptare, utrum scriptoris sit con- 
tinuatae orationis pars posterior an eius qui dicit, quamquam arte 
coniuncta est cum priore parte; hic est: 

XVIII, 5, 7 : replicabat, ... Persas nondum Edessam nec pontes 
Euphratis tetigisse victores, quos,.. ita dilaiasse decuerat 
rem et maxime eo tempore, quo diuturnis bellorum civilium 
motibus sanguis utrimque Romani roboris fundebatur. 



Respicientes ea, quae adhuc de indicativi modi in o. o. usu 
exposita sunt concludimus p7'imum Aramianum plerumque in iisdem 
causis quibus priores scriptores usum esse indicativo ita tamen, ut 
hanc licentiam amplius dilataret multoque crebrius in usum suum 
converteret, deinde eum Graecorum et illam facihtatem transeundi ^) 

1) De lioc priorum scriptorum usu v. Kiihner p. 1038, A. 5. 

ex 0. obliquk in rectam sive scriptoris sive loquentis saepe imitatum 
esse et libertatem modorum variantium e Graeco sermone in Latinum 
transtulisse iis potissimum locis, quibus non res gestae narrantur, 
sed diversae quae extabant de alqua re sententiae explicantur. Qua 
re ad eam structuram inductus sit, non latet. Cum enim aliorum 
sententias iudicaret et cum sua conferret, facile evenit, ut modos in 
illis suaque ipsius proferendis misceret. 



Ut a ceteris omnibus scriptoribus fere semper ab Ammiano 
quamquam rarius in o. o. usurpatus est 

II. coniunctivus. 

Hoc modo structae sunt omnes, quae nondum tractatae sunt, 
enuntiati^nes secundariae. 

Quaeramus nunc quam in his sentent. consecutioneni temporum, 
quae sola iam spectanda est, scriptor tenuerit. 

Disseruit de hac re universa nonnuUa tantum eademque non 
satis accurate Hassenstein 1. c. pag. 52 sq. Contendit in sententia 
minore coniunctivum continente Ammianum rectae et accuratae 
temporum confiecutionis nullam habere rationem, cum saepius utatur 

1. praesenti tempore pro imperfecto 

2. perfecto pro plusquamperfecto 

3. uno loco imperfecto pro praesenti i) 

4. saepissime perfecto pro plusquamperfecto , ut vis efficiatur 
futuri exacti. 

At quamquam omittere se multas interrogationes indirectas 
profitetur, tamen ad explicandam et probandam primam illam ob- 
servationem complures adhibet; tales enim sunt in 22 locis ad 1 
ab eo allatis: XVIII, 8, 5; XXVII, 12, 8; XXIX, 2, 19; XIV, 6, 
13; 7, 18; 10, 4; XVIII, 5, 1 (XIV, 6, 4; 7, 5 equidem non in- 
veni) XXI, 5, 13; XXH, 4, 10; XXV, 8, 12 (locus XXX, 2, 4 bis 
citatus est); residui sunt igitur 10, e quibus 7 infra tractabo; tres 
reliquos, cum non sint huius o. o. , iam hic liceat interpretando 
absolvere : 

XXVII, 11, 5 : suspiciosus . . . fuit . . . blandiensque interdum , ut 
noceat 

1) Imperfectum coniunctivi saepe futuri coniunctivi locum obtiTiere, ut eviielur 
coniugatio periphrastica q. d. et activa et passiva coniunctivi futuri Ehrismann 
pag. 29 ostendit. 

XXIX, 2, 8 : per . . . eum . . . quid in primis orationis partibus con- 

locaret, ut proficere possit . . . praemonebat 
XXIV, 7, 5 : duodecim . . . naves potuerunt intactae servari, quae 
ut possint custodiri discretae sunt. 

Cum in omnibus insit sententia finalis , e cogitatione agentis, 
ut in multisaliis exempliis, eos structos manifestum est (cf, Caes. 
b. G. I, 14, 7; V, 36, 41; b. c. I, 67, 2). Penitus autem totam 
rem Ehrismannus perspexit. Omnes huius generis Ammiani locos 
(1. c. pag. 18 sqq.) coUegit, coUectos disposuit factaque collatione 
recte conclusit hunc scriptorem miro quodam repraesentationis ge- 
nere usum in enuntiatis consecutivis et finalibus in usurpando verbo 
posse eam „certam et absurdam" rationem secutum esse, qua in 
his enuntiatis et quidem affirmativis possit s. possint per posset s. 
possent, in negativis fere semper imperfectum recte posuisset. 

Alterum deinde quod Hassensteinus dicit, perfecti coniunctivum 
pro plusquamperfecti cuniunctivo positum esse, num omnibus quos 
attulit locis firmetur inspiciamus! In 18 enim eius exemplis item 
insunt 8 interrogationes indirectae, quas ipse dicit etiam ab opti- 
mis auctoribus ex eius , qui loquatur, plerumque igitur scriptoris 
sensu construi i. e. coniunctivi praesentis sive perfecti (E. Schweikert, 
Zeitschrift fiir Gymn. 1876, 1) ideoque se omissurum profitetur 
(XXVIII, 6, 16; 6, 27; XXX, 11, 6; XV, 5, 14; XVI, 5, 13; XX, 
8, 3; XXIV, 1, 11; XXV, 8, 13); duo loci XXIX, 5, 51 (non 
XXIV, 5, 51); XXI, 5, 10 mihi quidem indicativo futuri exacti 
videntur structi non minus quam quos infra enumerabo. Nam 
saepissime apud Amm. indicativus praesertim futuri s. futuri exacti 
extat in o. o. De loco XXIX, 2, 9 (non XXIV, 2, 9), ubi ;,parata 
sint'^ praesens tempus intellegi oportet v. supra pag. 48. E reliquis 
7 enuntiatis quae a partic. quod incipiunt, iam supra prolata sunt 
pag. 47 sqq., sub b: XXI, 13, 7; 14, 2; XXII, 2, 1; 4, 6, secun- 
daria XVI, 5, 12; XVII, 3, 4; XIX, 9, 4 infra tractabuntur. 

Tertium illud quod monet de imperfecto pro praesenti tempore 
semel XXVIII, 4, 13 adhibito, quod non est o. obliquae, hic prae- 
tereo. Sed multa alia exempla afferri possunt, e quibus quae huc 
pertinent infra citabo. 

Quod autem coniunctivum perfecti pro plusquamperfecti Am- 
mianum usum esse explicat, ut vim coniunctivi futuri exacti efiiceret 
antecedente tempore praeterito , in iis certe , quae ipse profert, 



71 

exemplis, errare videtur. Omissis enim illis, quae o. o. a me cir- 
cumscriptae non sunt, locis (XIV. 3, 1 ; XIX. 11, 6; XXV. 9, 5) 
hos repetam: 
XVII, 1, 4: navigiis imposuit milites, ea re, ut. . . quidquid invenire 

potuerint, ferro violarent et flammis 
XVII, 1, 8: doctus . . . latere plurimos, ubi habile visum fuerit, 

erupturos 
XVII, 1, 13: reges venerunt iurantes (se) . . . . fruges portaturos 

humeris. si defuisse sibi docuerint defensores 
XIX, 9, 5: accepta fide, quod si tuto licuerit, sequetur coniugem 

libens, evasit 
XXIII, 2, 1 : remittebantur . . . principe respondente , nequaquam 

decere . . . rem vindicari Romanam, cuius opibus foveri con- 

veniret amicos et socios, si auxilium eos adegerit necessitas 

implorare 
XXIX, 1, 6: exclamabat Palladius . . . levia esse haec, de quibus 

agitur . . . : alia se, si Ucuerit dicere, monstraturum metu- 

endg, et potiora, quae . . . , nisi prospectum fuerit, universa 

confundent. (Ne unus quidem coniunctivus cum hoc loco 
' sit, causa non est cur licuerit, fuerit coniunctivi habeantur.) 
Quid impedit, quominus omnes hi ;,coniunctivi*^ intelligantur 
futuri exacti indicativi? Atque hoc recte putari ex eo concludimus, 
quod primum Ammiani usurpationem indicativi in o. o. latissime 
patere constat, deinde et in omnibus his, quae modo protuli exem- 
plis et in iis, quae infra addam, protasin dubia illa verbi forma 
structam ea apodosis sequitur, in qua pressa inest vis futuri tem- 
poris, sive ipsa legitur futuri verbi forma, sive ex sententiarum 
nexu perspicue cognoscitur. Reliqui loci huc pertinentes , quos, 
postquam ipse repperi, eosdem in Ehrismanni libello (pag. 21 sq.) 
inveni, sunt: 
XIV, 7, 9 : mandabat Domitiano . . . ut cum in Syriam venerit . . . 

hortaretur 
XXI, 5, 10: iuravere... omnes pro eo casus, quoad vitam ^ro- 

fuderint, si id necessitas excgerit, perlaturos 

XXIII, 3, 2 : dicitur . . . Procopio mandasse arripere . . . principatum, 

si se interisse didicerit 

XXIV, 2, 1 : responderunt, quod cum interiora occupaverint pro- 
tinus gradientes Romani, se quoque . . . victoribus accessuros 

XXIV, 4, 21 : nuntiatur imperatori . . . milites . . . ima penetrasse 
fundamentorum, iam, si ipse disposuerit, evasuros 
Ad hos accedit 

XXIX, 5, 51: nihil... spei sibi restare, si obstinatius egerit, ar- 
bitratus, . . . prorupit ex acie 

Omnis dubitatio toUatur locis 

XXX, 1, 17: addentesque quod . . , tristes sollicitudines , «8ii> huic 

inrisioni superfuerit, excitabit 
XXX, 2, 4: (ire) iussit in Persas, responsum*.. perferentes . . . ni 

Sauromaci praesidia . . . inpraepedita reverterint . . . invitus 

conplebit. ^) 
Aliter se habent ii loci, quibus perfecti coniunctivus qui pu- 
tatur ad res praeteritas spectat. Omnes has sententias aptas esse 
ex temporibus praeteritis memoratu dignum est. Praesto mihi 
sunt, hi: 

XVI, 12, 60: flagitium arbitrati . . . pro rege non mori, si ita tu- 

lerit casus, tradidere se 

XVII, 3, 4: praefecto praetorio ferri non posse clamante, se re- 

pente factum infidum, cui Augustus summam commiserit 

rerum, Julianus eum . . . docuit 
XIX, 9,4: familiarem suum . . . dimisit . . . exorans, ut auditis quae 

contigerint, veniret 
XXVIII, 2, 9: abiit ad lares, id conmeruisse saevo iudicatus ar- 

bitrio, quod evaserit solus. 
In quattuor his exemplis manifestum est verba ;,tulerit, com- 
miserit, contigerint, evaserit^ coniunctivi perfecta esse posita pro 
plusquamperfectis. 

Qua distinctione et explanatione corrigi et refutari velim quae 
Ehrismann 1. c. coniecit, cum diceret: ;,Suspicio nascitur Ammia- 
num consulto perfecti coniunctivum posuisse. Qui si plusquamper- 
fecto usus esset, haud multum aberat quin sententia irrealem in- 
dueret sensum: quod ut evitaret, inepte perfecti coniunctivum omni 
temporum consecutione neglecta praetulit". Nam ex 15 illis exem- 
plis 7 non sunt sententiae condicionales. (Ceterum conferantur cum 
his ea exempla, quae a Kruegero e Livio congesta sunt ad § 656 
Bb pag. 897, quibus quamquam non prorsus huc quadrant, tamen 



1) Alia exempla passim iiiveniuntur, ut XXII, 11, 11. 

Ammiani hunc usum non nimis a sermone Latino alienam esse patet.) 
Ille autem indicativi futuri exacti usus manat e Graeca consuetudine. 
facillime transeundi in o. directam. 

Etiam Dederichsius pag. 6 sq. , cum agit de sent. condicio- 
nalibus in o. o. , pauca huc referenda exponit, quae omnia mihi 
probantur praeter id quod XXIX, 1, 6 unum exemplum esse dicit 
coniunctivi perfecti pro plusquamperfecti coniunctivo in sentent. 
condic. adhibiti. De quo iam supra disputatum est; id autem unum 
esse eius generis exemplum falso contendi ex iis, quae modo dis- 
serui, apparet. 

Ehrismannus postremo quae de universa Ammiani temporum 
consecutione iudicat 1. c. pag. 39: ^A. in universum eam temporum 
convenientiam observat, quam aureae aetatis scriptorum auctoritas 
statuit et confirmavit; non raro tamen Graeci sermonis usum ora- 
tioni immiscet, saepe vulgarem, interdum etiam proprias sibi leges 
constituit,^' etiam in o. o. valent. Ac ne loco 26. 4, 6 quidem 
coniunctivus imperfecti, quem foede irrepsisse pro praesenti repre- 
hendit, habet quidquam offensionis (,,iniectabat. .. causando quod . . . 
nihil obstare debebit quo minus ea recuperaret"). 

Singillatim autem de tota re iam agetur. Cum grammatici^) 
doceant prima q. d. tempora ponenda esse, cum e praesenti verbi 
tempore tota oratio pendeat, secunda, cum verbi praeterito tempore 
oratio inducitur, in Ammiani usu perquirendo ab hoc utroque prae- 
cepto proficisci oportet. 

Itaque primo loco agendum est de iis enimtiatis, quae pen- 
dent e praesenti tempore, et ea quidem habent 

A. meram temporum primorum consecutionem, cum apta sunt 

a) ex tempore vere praesenti 

XX, 11, 29: arbitrantur alii tunc iridis formam . . . apparere . . . 

cum altius delatae nubi crassae radii solis infusi lucem in- 

iecerint liquidam 
XX, 11, 30: legimus saepe Irim de caelo mitti, cum praesentium 

rerum verti necesse sit status 
XXVill, 1, 15: existimo forsitan aliquos . . . strepentes id actum esse 

prius, non illud, aut ea, quae viderint, praetermissa 



1) Krilger § 654 sqq. Kiihner § 180 sqq., ceteri. 

XXX, 8, 6 : Isocratis mcmorat pulchritudo . . . ignosci debere inter- 

dum armis superato rectori, quasi iustum quid sit ^) ignoranti 
b) e praesenti q. v. historico: 
XXI, 16, 14 : Heraclitus . . . monet . . . illud vero eminere inter prae- 
cipuas laudes , cum potestas ... in arce victoris animi 
tropaeum erexerit 

XXXI, 10, 3: docet , . . Gratianum . . . mox signa moturum, ut... 

repellantur plagarum terminalium adcolae. 
Enuntiata e praesenti terapore pendentia deinde habent 
B. meram praeteritorum temporum consecutionem, et ea quoque 
apta sunt 

a) e tempore vere praesenti: 

XXXI, 13, 14: alii dicunt Valentem . . . ab hostibus, qui esset ig- 
norantibus, dedecore captivitatis exemptum 

b) e praesenti historico:^) 

XV, 5, 20 : ducem . . . prohibet imperator , non id esse memorans 
tempus ut defensio causae susciperetur, cum vicissim r^sti- 
tui in pristinam concordiam partes necessitas subigcret ur- 
gentium rerum antequam cresceret mollienda. — Item- 

XVIII, 7, 10 (orditur: pergeret, peterentur) 

XXI, 11, 1: (intimatur: adulescerent, hebetasset) 

XXXI, 13, 8: (exclaraat: tegeretur). 

Dubia exempla sunt propter parem praesentis perfectique for- 

mam XIV, 11, 15; XXIX, 5, 19. 

Quibus locis liceat separatim adiungere: 

XXI, 1, 13: vanities aliquotiens plebeia strepit . . . mussando, si 
esset praesentiendi notitia quaedam, cur ille . . . ignoravit; 

hoc jjcsset^^ scriptum est propter sensum irrealem; nam in recta 

quoque oratione hac eadem forma totam sententiam (si esset — ig- 

noravit), ut magis premeret sensum irrealem imperfecti coniunctivo, 

proferre scriptor potuit. 

XXVIII, 4, 15 : (legunt . . .) cum multa . . . lectitare deberent, au- 
dientes . . . Socratem . . . rogasse quendam scite lyrici carmen 
Stesichori modulantem, ut doceretur id agere, dum liceret . . . 
respondisse . . . 

1) Eae quae orationi obliquae insertae sunt interrog. indirectae ab hac quaestione 
consecutionis temporum non seiungendae videbantur. 

2) Drager 1. c. I pag. 232 sqq. 

^deberent^ hoc looo = debeant, cum exprimere velit scriptor eos 
(sc. quosdam) debere lectitare, de suo enim ipsius tempore agit. Ver- 
borum: ;,doceretur — liceret** tempora pentent ex infinitivO;,rogasse^. 

Ann, XXXI, 13, 14 (supra pag. 74, a) idem cernitur quod 
apud priores quoque scriptores haud raro fieri constat: ut non ex 
verbo finifo, e quo orafio pendef, fempora apfa sinf sed ex infinifivo 
vel coni. eius senfenfiae, cuius suhiecfi cogifafiones vel verba exjoli- 
canfur, cf. Caes. b. G. I, 42: mittit . . . sese idcirco ab suis dis- 
cedere atque ad eum venire maluisse, quo facilius civitatem in of- 
ficio confineref; I, 35; V, 3. 

Altero loco tractandae sunt eae enimtiationes, quae ex prae- 
terito tempore pendent. In iis invenitur 

A. mera primorum femporum consecufio. Hanc temporum con- 
secutionem repraesentatione quadam praeteritorum coniunctivi tem- 
porum eflfectam esse Ehrismannus 1. c. pag. 16 sqq. demonstrat 
eamque, cum primum a Caesare potissimum in litteras Romanas intro- 
ducta et a Livio, Tacito, raro a Sallustio adscita sit, in ipsius Ammiani 
oratione increbruisse , ;,quo alacrior et vivacior fiat oratio^. Non 
igitur mirum videtur Amraianum in confusione sua o. obliquae suae- 
que ipsius illam consecutionem in o. obliquam transtulisse. Ibi 
enim sunt haec eius rei exempla: 

XIV , 11, 3 : virum fortissimum opprimebanf . . . mussitantes . . . 

Gallum . . . ad saeva facinora ideo animatum, ut eo . . . ex- 
080 ad magistri equitum liberos principatus insignia frans- 
feranfur 

XV, 5, 14: Aedesius . . . minus scisse quid acfumsif... contendens 

abiit; item 

XVI, 5, 12: (sit multatus — querentibus responderat) 

XVII, 3, 4: (commiserit — praefecto clamante docuit) *) 

XXII, 11, 11: (detestabatur minatus^) — vetet) 
XXVIII, 2, 9 (abiit iudicatus — evaserit) 

XXIII, 1, 7: conatu desistere suadebanf, ita demum haec et similia 

contemni oportere firmanfes, cum inruentibus armis externis 
lex una sif et perpetua, salutem omni ratione defendere . . . 

1) Quae exempla Ehrismann pag. 21 protulit: XVII, 3, 5; XVII, 10, 4, cum mix- 
tam habent temporum consecutionem, infra tractabo. 

2) ,,Minatus" participium habet, ut alias saepissime, vim praesentis temporis. 

Omnibus 7 his locis tempus vcrhi senicntiae secundariae non 
ex ipso verbo finito pendet, sed ex participio cum illo coniuncto. 
XXV, 4, 7: id praedicabat, turpe esse sapienti, cum hdbeat ani- 
mum, captare laudes ex corpore. 

Eas sententias, quae universalem sensum habent omnique tem- 
porc valcntem, ct alii scriptorcs (cf, Drdger I p. 241) et Ammianus 
in 0. 0. primis interdum temporibus struunt, 

XVI, 11, 13: illud « . . iactabatur quod Julianus non levaturus in- 

commoda Galliarum electus est, sed ut possit^Qv bella deleri. 
E perfecto „electus est", cum sit perfectum praesens, verbum 
„possif^ apparet aptum esse: „Cum igitur in o. o. ex ea sententia, 
ciiius verbum in indicativo positum est, alia sententia pendet, cx 
illo tcmpus nonnunquam adhibetur." 
XXV, 10, 3 : sedit quorundam opinioni, hanc speciem tunc apparere, 

cum evecta solito celsius nubes . . . conluceat, vel certe 

stellas esse . . . , quarum ortus obitusque, quibus sint tem- 

poribus praestituti, . . . ignorari 
„scdit opinioni'^ specie tantum perfcctum, rcvera praescns est. 

XVII, 13, 23: sedes alias suscipere sunt adsensi . . . ut nec bellis 

vexari nec mutari seditionibus possini 
XXVII, 12, 7: ordinarunt . . . validam manum erumpere . . . ut la- 

teant id teraptantes, poUiciti se provisuros 
XXX, 2, 4: ducem ire . . . iussit in Persas responsum . . . perferentes: 
quod rex . . . sceleste concupiscat Armeniam . . . (cf. p. 68). 
Ut alii scriptores Ammianus quoquc e sensu loquentis, quasi hic 
ipsc dicerct, nonnunquam coniunctivum praesentis adhibct antcccdcntc 
pracicrito tempore. Cf. Caes. b. G. II, 3; VII, 20; VII, 29. 
In sententiis e praeterito tempore pendentibus invenitur 

B. mera praetcritorum temporum consecutio et ea quidem cre - 
benime ab Ammiano ut a ceteris omnibus rerura scriptoribus ser- 
vata est. Eiusraodi locos repperi 105, quos, quamquara in promptu 
habeo, cum vulgaris sit haec temporura consecutio, enuraerare super- 
sedeo.i) Cognoscimus autem ex hoc magno nuraero, comparatione 
habita cum iis locis, qui variantem tempp. consecutionem praebent, 
Ammianum neque ignorasse leges tempp. consecutionis neque nisi 
certa de causa sprevisse. 



186 18 

1) De XIX, 9, 5 I 11 et XXIV, 4, 29 II 25 v. etiam Ehrismann 1. c. pagg. 34 et 29, 
item de XXV, 7, 10 (falso citatus est XXVII, 7, 10). 

Tertio loco enumerabuntur ea eniintiata, quae mixtam pri- 

morum et secundorum temporum, cum pendent e praeterito 

tempore, consecutionem habent; quae sunt: 

XVII, 3, 5 : rescripsit gratandum esse si provincialis . . . soUemnia 

praebeat, nedum incrementa, quae nuUa supplicia egenis 

possent hominibus extorquere. 

Apertum est discrimen inter „praeljeaif^ et „possent'^ : significatur 
praesenti tempore soUemnia praeberi revera, incrementa dari posse 
prorsus negatur, ut „possenif^ habeat vim irrealem. 
XXVIII, 5, 48 : visus est Firmus .... hortari, ut dedant Theodosium 
. . . . , si discriminibus eximi vellent, quae perferebant. 

Hoc ^dedant" penitus e persona Firmi scriptum esse iam supra 
demonstravi. Atque multo accomodatius ad huius rei descriptionem 
tempus praesens est quam imperfectum. Cum enim verbis: „visus 
estFirmus, equo celsiori insidens, sago puniceo porrectius panso 
mihtes clamoribus magnis hortari^ scriptor nos faciat spectantes 
ipsum Firmum tamquam prodeuntem in scenam, etiam loquentem 
ipsum ut audiamus faciat scriptor oportet, id quod praesenti tem- 
pore efl&citur usurpato. 

XVII, 10, 4: (pacem) sub hac meruit l^ge, ut captivos redderet 

nostros et, quotiens sit necesse, militibus alimenta prae- 
beret . . . . : quas si non ostendisset in tempore, sciret se 
rursus eadem fatigandum 

XVIII, 2, 3 : id .... duxit imjplendum, ut . . . . civitates multo ante 

excisas introiret receptasque conmuniret, horrea quin etiam 
extrueret pro incensis, ubi condi possit annona 

XVIII, 6, 3 : placuit .... ut ... . perrumperetur Euphrates ireturque 

prorsus, ut occupari possint provinciae 

XIX, 9, 4 : familiarem suum .... dimisit mandatis arcanisque vitae 

secretioris maritum exorans ut auditis, quae contigerint, 

veniret secum beate victurus. 
XXV, 8, 12: iussum est .... extollere seriem gestorum in melius 

et rumores quaqua irent verbis diflfundere concinentibus .... 

omniumque sententiis occultius sciscitatis remeare velociter 

cum responsis, ut conperto quid in longinquis agatur, .... 

consilia quaerantur, 
In omnibus his 5 exemplis Ammianus, ut Graeci praeteriium 
iempus antecedens haud raro pro optativo coniunctivum sequentem 

faciunt, loco ^eciindorum tempormn e cogitatione loquentimn sive 
agentium prima tempora adhihmt. 

Praeterea XXV, 8, 12 facile fieri potuit ut scriptor, cum longe 
distent coniunctivi praesentis a verbo .,iussum esif' temporum rationem 
ex oculis amitteret. 

Uno denique loco e praesenti historico mixta pendet primi et 
secundi temporis consecutio: 

XXVIII, 1, 24: legati mittuntur .... oraturi, ne delictis supplicia 
sint grandiora , neve senator quisquam .... tormentis ex- 
ponereturA) 

Variationis efficiendae caussa id fieri veri simillimum est. 

Quamquam igitur Amraianus .tempp. consecutionis leges haud 
nesciret ac plerumque observaret, tamen illam variantium temporum 
licentiam, quam etiam apud priores scriptores ut Caesarem legimus, 
amplificavit multoque crebrius sibi sumpsit. 



1) Hoc loco falso indicat Ehrismann pag. 40 convenientiam praesentis obs'ervari. 

